Αναλυτικός οδηγός διατροφής για ένα ισχυρό ανοσοποιητικό σύστημα - Στέφανος Παπαναστασίου\nΑναλυτικός οδηγός διατροφής για ένα ισχυρό ανοσοποιητικό σύστημα\nBy Στέφανος Παπαναστασίου Διατροφή και Υγεία 20 Μαρτίου, 2020\n* Καμία πληροφορία του άρθρου δεν πρέπει να λαμβάνεται σαν προσωπική συμβουλή θεραπείας ή πρόληψης. Αν αντιμετωπίζετε κάποιο πρόβλημα υγείας, απευθυνθείτε στο γιατρό σας.\n** Οι παρακάτω πληροφορίες είναι σε επίπεδο πρόληψης, όχι αντιμετώπισης.\nΠολλοί παράγοντες επηρεάζουν το ανοσοποιητικό σύστημα.\nΟρισμένοι πιστεύουν ότι μία βιταμίνη ή ένα μαγικό βότανο ή μία εναλλακτική θεραπεία μπορεί να τους βοηθήσει, αλλά δεν είναι έτσι ακριβώς. Εστιάζουν στο δέντρο και όχι στο δάσος.\nΑυτά που έχουν σημασία για ένα ισχυρό ανοσοποιητικό σύστημα είναι η καλή προσωπική υγιεινή και ένας ισορροπημένος τρόπος ζωής με έμφαση στον ύπνο, στη ψυχολογία, στο κάπνισμα, στο αλκοόλ, στη διατροφή, στην ενυδάτωση και στην άσκηση.\nii) Παράγοντες κινδύνου\niii) Ο ρόλος της διατροφής στο ανοσοποιητικό σύστημα\niv) Συμπληρώματα διατροφής και βοηθητικές τροφές\nΠρώτο και κύριο.\nΣτόχος: Αποφυγή έκθεσης στα (επιβλαβή, παθογόνα) μικρόβια\n4 σημεία που πρέπει να εστιάσεις [1,2]\n#1: Πλένε τα χέρια σου με σαπούνι και νερό για τουλάχιστον 20 δευτερόλεπτα πολλές φορές μέσα στη μέρα.\nΜόλις το 5% από ένα δείγμα ατόμων πλένουν τα χέρια τους αρκετά (20 δευτερόλεπτα) ώστε να απομακρύνουν τα μικρόβια που προκαλούν μολύνσεις .\nΣτέγνωσε καλά τα χέρια σε χαρτί ή μία καθαρή πετσέτα. Αυξάνεται ο κίνδυνος μετάδοσης μικροβίων σε βρεγμένα χέρια.\nΠλένε τα χέρια σου μετά την ούρηση και την αφόδευση.\nΕναλλακτικά, χρησιμοποίησε αντισηπτικό gel ή υγρό (με τουλάχιστον 60% αλκόολη) ή μαντηλάκι για τα χέρια.\n#2: Μην αγγίζεις τα μάτια, τη μύτη και το στόμα με άπλυτα χέρια.\nΕίναι τα κύριες είσοδοι των μικροβίων στο σώμα σου.\nΌταν βήχεις ή φταρνίζεσαι κάλυψε το στόμα με ένα χαρτί (που άμεσα θα απομακρύνεις) ή με το εσωτερικό του αγκώνα.\n#3: Απέφυγε την κοντινή επαφή με αρρώστους.\nΔεν χρειάζεται να το ρισκάρεις.\nΚράτα τουλάχιστον 1 μέτρο απόσταση από όποιον βήχει ή φταρνίζεται.\n#4: Αν έχεις έντονα συμπτώματα (πυρετό, βήχα, δυσκολία στην αναπνοή) επικοινώνησε με το γιατρό σου.\n..που αυξάνουν την πιθανότητα να αρρωστήσεις (με βάση δεδομένα αθλητών) :\n1) Απώλεια ύπνου (<6ώρες/μέρα)\n2) Κούραση, εξάντληση, υπερπροπόνηση αν είσαι αθλητής\n3) Υψηλό στρες - Κατάθλιψη\n4) Χειμώνας (εποχή με κρυολογήματα, γρίπες)\n5) Προπόνηση σε ακραίες συνθήκες (κρύο, υψόμετρο, υπερβολικός κρύος και ξηρός αέρας, υπερβολική ζέστη κα)\n6) Συχνά ταξίδια\n7) Κακές συνθήκες υγιεινής\n8) Διατροφικές ελλείψεις\n9) Χαμηλή διαθεσιμότητα ενέργειας (πρόσληψη λιγότερης ενέργειας από αυτή που ξοδεύεις)\nΣτόχευσε σε τουλάχιστον 7 ώρες ύπνου/μέρα (ιδανικά συνεχόμενου, αλλιώς με αναπλήρωση χαμένων ωρών)\nΠεριόρισε - κόψε το κάπνισμα και το αλκοόλ\nΝα ξεκουράζεσαι, να φροντίζεις την αποκατάσταση σου\nΣε περίπτωση υπερπροπόνησης, μείωσε τη διάρκεια και την ένταση των προπονήσεων σου\nΜην προπονείσαι με έντονα συμπτώματα από το λαιμό και κάτω\nΠεριόρισε το στρες στο ελάχιστο, εφάρμοσε τεχνικές διαχείρισης του άγχους\nΠρόσεχε ιδιαίτερα την προσωπική σου υγιεινή\nΑκολούθα το πρόγραμμα εμβολιασμών\niii) Διατροφή και ανοσοποιητικό\n* Οι παρακάτω οδηγίες είναι σε επίπεδο πρόληψης, όχι αντιμετώπισης.\nΗ ικανότητα του ανοσοποιητικού συστήματος να εξοντώνει κάθε μικρόβιο-απειλή για τον οργανισμό εξαρτάται από την επαρκή παροχή ενέργειας μέσω της διατροφής. Αναγκαίες πηγές ενέργειας είναι η γλυκόζη, τα αμινοξέα και τα λιπαρά οξέα, κοινώς οι υδατάνθρακες, οι πρωτεΐνες και τα λιπαρά των γευμάτων.\nΗ μειωμένη πρόσληψη ενέργειας μέσω αυστηρής δίαιτας ή αποχής από γεύματα επηρεάζει αρνητικά το ανοσοποιητικό, κάτι που προκαλεί αύξηση των ορμονών του στρες όπως η κορτιζόλη .\nΗ αυστηρή-στερητική δίαιτα θα ήταν καλό να αποφεύγεται.\nΜία διατροφή φτωχή σε μικροθρεπτικά συστατικά σχετίζεται με αυξημένο κίνδυνο μόλυνσης. Για την ακρίβεια, η κατανάλωση μίας δυτικού τύπου διατροφής με πολλά επεξεργασμένα τρόφιμα πλούσια σε σάκχαρα, αλάτι και λιπαρά επηρεάζει αρνητικά τη λειτουργία του ανοσοποιητικού .\nΜακροχρόνια έλλειψη κάποιου θρεπτικού συστατικού μειώνει την ικανότητα αντίδρασης του ανοσοποιητικού συστήματος.\nΜία ισορροπημένη διατροφή με φυσικά, μη-επεξεργασμένα τρόφιμα θα ήταν καλό να προτιμάται.\nΟ πολλαπλασιασμός των κυττάρων απαιτεί νουκλεοτίδια για τη σύνθεση του DNA και του RNA και αμινοξέα για τη σύνθεση των πρωτεϊνών. Για τη σύνθεση των νουκλεοτιδίων σημαντικό ρόλο παίζουν κάποια μικροθρεπτικά συστατικά όπως ο σίδηρος, ο ψευδάργυρος και το μαγνήσιο. Η επαρκής παροχή αμινοξέων είναι αναγκαία για τη σύνθεση απαραίτητων πρωτεϊνών για την άμυνα του οργανισμού, όπως οι ανοσοσφαιρίνες, οι κυτοκίνες και οι πρωτεΐνες οξείας φάσης.\nΚαλές πηγές αμινοξέων (πρωτεϊνών), σιδήρου και ψευδαργύρου είναι το κρέας (λευκό και κόκκινο), τα ψάρια, τα θαλασσινά, τα αυγά, τα γαλακτοκομικά προϊόντα, οι ξηροί καρποί και τα όσπρια.\nΚαλές πηγές σιδήρου και ψευδαργύρου είναι επίσης τα εμπλουτισμένα δημητριακά.\nΚαλές πηγές μαγνησίου είναι τα πράσινα φυλλώδη λαχανικά, η μαύρη σοκολάτα, η μπανάνα, τα κάσιους, τα αμύγδαλα, τα καρύδια Βραζιλίας, τα όσπρια, το τόφου, οι σπόροι, τα δημητριακά ολικής αλέσεως και τα λιπαρά ψάρια.\nΤα αντιοξειδωτικά της διατροφής (όπως η βιταμίνη C και η βιταμίνη E) προστατεύουν τους ιστούς από βλάβες όταν οι ελεύθεριζες ρίζες στο σώμα μας αυξάνονται και υπάρχει αυτό που λέμε οξειδωτικό στρες.\nΚαλές πηγές βιταμίνης C είναι το ακτινίδιο, οι φράουλες, το πορτοκάλι, το λεμόνι, το μπρόκολο, οι πιπεριές, το σπανάκι, τα λαχανάκια Βρυξελλών, το θυμάρι, ο μαϊντανός.\nΚαλές πηγές βιταμίνης Ε είναι το ελαιόλαδο, τα αμύγδαλα, τα φουντούκια, τα φυστίκια, τα καρύδια Βραζιλίας, το αβοκάντο, το ακτινίδιο, οι κόκκινες γλυκές πιπεριές, τα λιπαρά ψάρια.\nΗ ισορροπημένη διατροφή χωρίς επεξεργασμένα τρόφιμα και η καλή ενυδάτωση είναι τα ζητούμενα για την αρμονική λειτουργία του ανοσοποιητικού συστήματος.\nΓραμμές άμυνας του γαστρεντερικού συστήματος\nΑρχικά το σάλιο εμπεριέχει ενώσεις με αντιμικροβιακή δράση όπως η λυσοζύμη, η α-αμυλάση και η λακτοφερίνη. Έπειτα, το στομάχι με το υπερβολικά όξινο pH λόγω υδροχλωρικού οξέος δεν αφήνει τα μικρόβια να περάσουν αλώβητα.\nΣτη συνέχεια, στην περιοχή του εντέρου εκκρίνονται πρωτεΐνες και άλλες ουσίες που αντιμετωπίζουν όσους εισβολείς έχουν επιβιώσει μέχρι αυτό το σημείο. Τέλος, οι πληθυσμοί μικροοργανισμών που κατοικούν ήδη στο έντερο μας έχουν προστατευτική δράση έναντι των ξένων εισβολέων.\nΉξερες ότι ο γαστρεντερικός σωλήνας αποτελεί το 70% του ανοσοποιητικού μας συστήματος;\nΟ ρόλος του εντέρου στο ανοσοποιητικό σύστημα\nΟ αριθμός των μικροβίων που κατοικούν στο έντερο του ανθρώπου υπολογίζεται στα 100 τρισεκατομμύρια κύτταρα, περίπου 10 φορές περισσότερα από τα κύτταρα του ανθρώπου και το γονιδίωμα τους είναι κατά περίπου 150 φορές μεγαλύτερο του ανθρώπινου γονιδιώματος.\nΤο παχύ έντερο αποτελεί το πιο ελκυστικό μέρος για την αποίκιση και την ανάπτυξη των μικροοργανισμών καθώς δεν έχει εκκρίσεις για τη διαδικασία της πέψης των τροφών, έχει επιβραδυμένη κινητικότητα συγκριτικά με το λεπτό έντερο και είναι περιβάλλον με αφθονία θρεπτικών συστατικών.\nΟ εντερικός μικροβιόκοσμος διαδραματίζει σημαντικό ρόλο στην υγεία του ανθρώπου μέσω πολλών ανοσορυθμιστικών, μεταβολικών και άλλων λειτουργιών.\nΠως να ενισχύσεις τo έντερο σου;\nΤο φαγητό που καταναλώνουμε επηρεάζει τη σύσταση του εντέρου από άποψη μικροοργανισμών, όπως και τις εκκρίσεις αυτών.\nΜία διατροφή με τρόφιμα μη-επεξεργασμένα, πυκνά σε θρεπτικά συστατικά και πλούσια σε ίνες βοηθάει στην καλή ισορροπία της χλωρίδας του εντέρου, ενώ μία διατροφή με τρόφιμα επεξεργασμένα, πλούσια σε λιπαρά και σάκχαρα οδηγεί σε αυτό που λέμε δυσβίωση, δηλαδή όχι καλή ισορροπία των μικροβιακών ομάδων στο έντερο.\nΚαλές πηγές φυτικών ινών είναι τα όσπρια, τα δημητριακά τύπου all bran, οι νιφάδες βρώμης, τα ολικής αλέσεως προϊόντα, οι φρυγανιές φυτικών ινών, τα περισσότερα φρούτα και λαχανικά, το αβοκάντο, τα αμύγδαλα, οι σπόροι chia, το κινόα, η μαύρη σοκολάτα.\nΒοηθητικά επίσης για την καλή λειτουργία του εντέρου είναι τα προβιοτικά και τα πρεβιοτικά.\nΤα προβιοτικά είναι ζωντανοί μικροοργανισμοί, που βρίσκονται σε κάποια προϊόντα τροφίμων ή συμπληρώματα, τα οποία όταν καταναλώνονται σε επαρκείς ποσότητες μπορεί να είναι ωφέλιμα για την υγεία ενός ατόμου.\nΒοηθούν στη διατήρηση καλής ισορροπίας των μικροβίων που υπάρχουν στον γαστρεντερικό σωλήνα του σώματος μας.\nΠηγές προβιοτικών είναι τα:\nΓαλακτοκομικά: γιαούρτια-τυριά-κεφίρ με ζωντανούς πληθυσμούς προβιοτικών.\nΠροϊόντα που έχουν υποστεί ζύμωση: τουρσί, sauerkraut, kimki, miso, tempeh, σάλτσα σόγιας, κρασί\nΣυμπληρώματα προβιοτικών: Εξαρτάται ανά περίπτωση.\nΛαμβάνονται συνήθως μαζί με τα γεύματα, κάψουλες ή σκόνη που έχουν 5-10 δισεκατομμύρια μικροοργανισμών/μέρα.\n1-2 μερίδες πρoβιοτικών θα ήταν καλό να λαμβάνονται καθημερινά.\nΤα πρεβιοτικά έχουν οριστεί ως τα άπεπτα συστατικά των τροφίμων τα οποία επιλεκτικά διεγείρουν την ανάπτυξη ή/και την δραστηριότητα ενός ή περιορισμένου αριθμού γενών/ειδών μικροβίων στον μικροβιόκοσμο του εντέρου που παρέχουν οφέλη στην υγεία ενός ατόμου.\nΛαχανικά: τα σκόρδα, τα κρεμμύδια, ο ηλίανθος, τα ραδίκια, τα σπαράγγια, τα πράσα, οι αγκινάρες της Ιερουσαλήμ\nΤροφές με σύνθετους υδατάνθρακες: κριθάρι, σιτάρι, σίκαλη, βρώμη, κινόα, φασόλια, πατάτες, γλυκοπατάτες\nΦρούτα: μπανάνα, μήλο, berries, ακτινίδιο, εσπεριδοειδή φρούτα (πορτοκάλι, λεμόνι, grapefruit κα)\nΤροφές πλούσιες σε λιπαρά: Λιναρόσπορος, σπόροι chia\nΣυμπληρώματα πρεβιοτικών: Εξαρτάται ανά περίπτωση.\nΛαμβάνονται συνήθως μαζί με τα γεύματα, κάψουλες ή σκόνη που έχουν 2-4g./μέρα.\n2-3 μερίδες πρεβιοτικών θα ήταν καλό να λαμβάνονται καθημερινά.\nΗ βιταμίνη D βοηθάει στην πρόληψη των λοιμώξεων του ανώτερου αναπνευστικού .\nΕίναι μία λιποδιαλυτή προ-στεροειδή ορμόνη που συνδέεται με το ανοσοποιητικό σύστημα. Η βιταμίνη D σχηματίζεται στον οργανισμό μας κυρίως μέσω της έκθεσης στον ήλιο (90% των απαιτήσεων) και μέσω της πρόσληψης τροφίμων πλούσιων σε βιταμίνη D (10% των απαιτήσεων). Στην Ελλάδα, αν και είμαστε μία ηλιόλουστη μεσογειακή χώρα, παρατηρείται συχνά η ανεπάρκεια/έλλειψη βιταμίνης D. Με μία απλή εξέταση αίματος μπορείς να μετρήσεις τη βιταμίνη D βλέποντας το δείκτη 25(OH)D.\nΑν η εξέταση σου δείχνει ανεπάρκεια, τότε προτείνεται η καθημερινή έκθεση στον ήλιο το μεσημέρι για περίπου 1 ώρα με το 1/4 του σώματος εκτεθειμένο.\nΑν η καθημερινή έκθεση στο ήλιο δεν είναι κάτι εφικτό για την καθημερινότητα σου, τότε βοηθητικό μπορεί να είναι το συμπλήρωμα Βιταμίνης D3.\nΜία δόση 1000 IU/μέρα από το φθινόπωρο μέχρι την άνοιξη για την αύξηση των επιπέδων είναι μία καλή λύση (σύσταση για αθλητές) . Αν υπάρχει έλλειψη, τότε προτείνονται μεγαλύτερες δόσεις.\nΗ βιταμίνη C μπορεί να μειώσει τη διάρκεια των συμπτωμάτων του κρυολογήματος αν τη λαμβάνεις συχνά πριν αρρωστήσεις. Είναι πιο αποτελεσματική στους αθλητές και στους ηλικιωμένους [7,8].\nΣε μέρη ή χρονικές περιόδους ή συχνά ταξίδια που υπάρχει αυξημένη πιθανότητα μόλυνσης προτείνεται η καθημερινή λήψη 200-1000mg βιταμίνης C (σύσταση για αθλητές) .\nΟι παστίλιες ψευδαργύρου μπορούν να μειώσουν τα συμπτώματα του κρυολογήματος καθώς αναστέλουν άμεσα τον πολλαπλασιασμό των ιών στην περιοχή του λαιμού. Μειώνουν κατά 30% τη διάρκεια του κρυολογήματος .\nΠρέπει να λαμβάνονται άμεσα, <24 ώρες από την έναρξη των συμπτωμάτων. Οι παστίλιες οξικού ψευδαργύρου (zinc acetate) είναι λίγο πιο αποτελεσματικές από τις παστίλιες γλυκονικού ψευδαργύρου (zinc gluconate), αν και όχι σε τόσο σημαντικό βαθμό.\nΠροτείνεται η λήψη 75mg οξικού ψευδαργύρου από παστίλιες στην αρχή των συμπτωμάτων του κρυολογήματος.\nΛίγες, αλλά όχι τόσο σημαντικές ενδείξεις έχουμε για τα παρακάτω συμπληρώματα και τροφές:\n- Πολυφαινόλες (Κουερσετίνη) 1000-2000mg- Έχουν αντιοξειδωτική και αντιφλεγμονώδη δράση. Μειώνουν την συχνότητα εμφάνισης μολύνσεων.\n- Παλαιομένο σκόρδο (aged garlic) 600-1200mg ή 3 σκελίδες σκόρδο - Bοηθάνε στην πρόληψη των κρυολογημάτων.\n- Echinacea (purpuera) 900-1500mg - Υπάρχουν στοιχεία ότι μειώνει τη συχνότητα και τη διάρκεια του κρυολογήματος. Ωστόσο, τα οφέλη δεν είναι τόσο σημαντικά.\n- Pelargonium Sidoides extract 30mg. - Mειώνει τη διάρκεια και τα συμπτώματα του κρυολογήματος.\n- Γλουταμίνη 5γρ. Ίσως βοηθάει σε καταστάσεις σοβαρής μόλυνσης καθώς αποτελεί πηγή ενέργειας για τα κύτταρα του ανοσοποιητικού. Ίσως έχει βοηθητική δράση έναντι της ανοσοκαταστολής που συμβαίνει μετά τα αγωνίσματα τρεξίματος υπεραποστάσεων.\n- Elderberries (είτε σε συμπλήρωμα, είτε σε μορφή χυμού) - Έρευνες σε λίγα άτομα έδειξαν ότι μειώνει τη διάρκεια και την ένταση των συμπτωμάτων του κρυολογήματος και της γρίπης.\n- Πρωτόγαλα (10-20γρ.) - Ενδείξεις σε ελάχιστα άτομα δείχνουν ότι βοηθάει στην πρόληψη μολύνσεων.\nΥπάρχουν τρόφιμα που βοηθάνε στην αντιμετώπιση συμπτωμάτων;\nΜέλι: Βοηθάει στην αντιμετώπιση του βήχα.\nΣούπες (+αλάτι): Βοηθάνε στην ενυδάτωση και στην αποκατάσταση ηλεκτρολυτών μετά από τυχόν απώλειες υγρών (διάρροια, έμετοι).\nΠράσινο τσάι: Έχει βοηθητική δράση στην παραγωγή αντισωμάτων.\n-Μία βιταμίνη ή ένα μαγικό βότανο ή μία εναλλακτική θεραπεία δεν θα σε σώσει.\n-Να προσέχεις την προσωπική σου υγιεινή.\n-Για ένα ισχυρό ανοσοποιητικό δώσε έμφαση στον συνολικό τρόπο ζωής σου. Δεν <<είμαστε ό,τι τρώμε>>, μόνο. Είμαστε ό,τι τρώμε, πίνουμε, καπνίζουμε, κοιμόμαστε, κουνιόμαστε, σκεφτόμαστε και νιώθουμε.\n-Στόχευσε σε τουλάχιστον 7 ώρες ύπνου/μέρα (ιδανικά συνεχόμενου, αλλιώς με αναπλήρωση χαμένων ωρών).\n-Περιόρισε - κόψε το κάπνισμα και το αλκοόλ.\n-Να ξεκουράζεσαι, να φροντίζεις την αποκατάσταση σου.\n-Να γυμνάζεσαι συστηματικά.\nΣε περίπτωση υπερπροπόνησης, μείωσε τη διάρκεια και την ένταση των προπονήσεων σου.\n-Περιόρισε το έντονο στρες, εφάρμοσε τεχνικές διαχείρισης του άγχους.\n-Η αυστηρή-στερητική δίαιτα θα ήταν καλό να αποφεύγεται.\n-Η ισορροπημένη διατροφή χωρίς επεξεργασμένα τρόφιμα και η καλή ενυδάτωση είναι τα ζητούμενα για την αρμονική λειτουργία του ανοσοποιητικού συστήματος.\n-Ο εντερικός μικροβιόκοσμος διαδραματίζει σημαντικό ρόλο στην υγεία του ανθρώπου.\n-Μία διατροφή με τρόφιμα μη-επεξεργασμένα, πυκνά σε θρεπτικά συστατικά και πλούσια σε ίνες βοηθάει στην καλή ισορροπία της χλωρίδας του εντέρου. Βοηθητικά επίσης είναι τα προβιοτικά και τα πρεβιοτικά.\n-Τα μόνα συμπληρώματα για τα οποία έχουμε ισχυρές ενδείξεις ότι έχουν ευεργετική δράση στο κρυολόγημα και τις λοιμώξεις του ανώτερου αναπνευστικού είναι η βιταμίνη D, η βιταμίνη C και οι παστίλιες ψευδαργύρου.\n1. Παγκόσμιος Οργανισμός Υγείας (ΠΟΥ)\n3. Borchgrevink C.P., Cha J., Kim S. Hand washing practices in a college town environment. J Environ health, 2013\n4. Walsh N.P. Nutrition and Athlete Immune Health: New perspectives on an Old Paradigm. Sports Med, 2019\n5. Myles I.A. Fast food fever: reviewing the impacts of the Western Diet on Immunity. Nutr J, 2014\n6. Martineaou A.R. et al. Vitamin D supplementation to prevent acute respiratory infectios: individual participant data meta-analysis. Health Technol Assess, 2019\n7. Ran L. et al. Extra Dose of Vitamin C based on a daily supplementation shortnens the common cold: a meta-analysis of 9 randomized controlled trials. Biomed Res Int., 2018\n8. Hemilä H. Vitamin C and Infections. Nutrients, 2017\n9.Hemilä H. Zinc lozenges and the common cold: a meta-analysis comparing zinc acetate and zinc gluconate, and the role of zinc dosage. JRSM Open, 2017


Χαμηλό βαρομετρικό | Πολιτική | Ελευθεροτυπία\nΕλευθεροτυπία, Τετάρτη 29 Ιουνίου 2011\nΑΒΕΒΑΙΟΤΗΤΑ ΓΙΑ ΤΗ ΣΗΜΕΡΙΝΗ ΨΗΦΟΦΟΡΙΑ ΣΤΗΝ ΑΘΗΝΑ ΑΛΛΑ ΚΑΙ ΣΤΙΣ ΒΡΥΞΕΛΛΕΣ ΠΟΥ ΥΠΟΔΕΙΚΝΥΟΥΝ ΥΠΕΡΨΗΦΙΣΗ\nΣε κλίμα αβεβαιότητας για τη στάση των βουλευτών του ΠΑΣΟΚ στη σημερινή ψηφοφορία του Μεσοπρόθεσμου βρίσκεται η κυβέρνηση, αφού οι «ύποπτοι» για καταψήφιση και γενικώς εκείνοι που έχουν εκφράσει διαφωνίες έχουν διαμηνύσει ότι θα καθορίσουν τη στάση τους λίγο πριν από την έναρξη της ψηφοφορίας, ενώ τα σενάρια δίνουν και παίρνουν για την έκβαση της διαδικασίας.\nΣε κάθε περίπτωση οι βουλευτές καλούνται να ψηφίσουν:\n* Υπό την πίεση της απεργίας της ΓΣΕΕ και της ΑΔΕΔΥ, που διοργανώνουν -όπως και το ΠΑΜΕ- και σήμερα συγκεντρώσεις. Κυρίως όμως υπό την πίεση των αγανακτισμένων, που κατά δεκάδες ίσως και εκατοντάδες χιλιάδες αναμένεται να ζώσουν και σήμερα τη Βουλή. Χθες η συζήτηση στο Κοινοβούλιο διεξαγόταν ενώ στην πλατεία Συντάγματος οι αγανακτισμένοι έδιναν και πάλι δυναμικό παρών, χωρίς να λείψουν πολλά επεισόδια.\n* Υπό την πίεση της κυβέρνησης που επισείει τον κίνδυνο της χρεοκοπίας. Ο πρωθυπουργός Γ. Παπανδρέου και ο υπουργός Οικονομικών Ε. Βενιζέλος ζητούν από τους βουλευτές να ψηφίσουν με βάση το πατριωτικό τους καθήκον.\n* Υπό την πίεση των Βρυξελλών ότι θα διακόψουν τη χρηματοδότηση της χώρας αν καταψηφιστεί το Μεσοπρόθεσμο Πρόγραμμα.\nΔύο + ένα σενάρια\nΜε βάση αυτή τη ρευστή κατάσταση τρία είναι τα σενάρια που συζητιούνται από χθες για τη σημερινή μέρα:\n* Το Μεσοπρόθεσμο να ψηφιστεί από τους βουλευτές του ΠΑΣΟΚ αλλά με διαρροές τόσες ώστε να μην αντιμετωπίσει η κυβέρνηση πολιτικό πρόβλημα. Είναι το καλό σενάριο για την κυβέρνηση. Το ΠΑΣΟΚ αυτή τη στιγμή διαθέτει 155 βουλευτές, όμως κατηγορηματικά «όχι» μέχρι τώρα λέει ο Αλ. Αθανασιάδης. Επομένως η δύναμη του ΠΑΣΟΚ πέφτει στους 154.\n* Το ΠΑΣΟΚ να έχει περισσότερες διαρροές, αλλά αυτές να καλυφθούν από... «δάνειες ψήφους», όπως είναι βουλευτές από το κόμμα της Ντόρας Μπακογιάννη, καθώς η γραμμή της είναι «ψήφος κατά συνείδηση», ή και ορισμένους από τη Ν.Δ. (π.χ. Ελσα Παπαδημητρίου). Σε αυτή την περίπτωση το Μεσοπρόθεσμο μπορεί να περάσει, η Ε.Ε. θα... ανακουφιστεί, όμως η κυβέρνηση θα αντιμετωπίσει πολιτικό πρόβλημα και δεν θα μπορεί να σταθεί.\n* Το Μεσοπρόθεσμο Πρόγραμμα να καταψηφιστεί. Σε αυτή την περίπτωση η κυβέρνηση θα αναγκαστεί να παραιτηθεί.\nΧθες ο υπουργός Οικονομικών Ε. Βενιζέλος είχε και πάλι ένα γύρο επαφών με τους βουλευτές που αντιδρούν, χωρίς ωστόσο να αποσπάσει δημόσια δέσμευση ότι θα ψηφίσουν υπέρ του Μεσοπρόθεσμου.\nΕπί παραδείγματι ο βουλευτής Κοζάνης Αλ. Αθανασιάδης και χθες επανέλαβε τη θέση του ότι θα καταψηφίσει το Μεσοπρόθεσμο διαφωνώντας με την αποκρατικοποίηση της ΔΕΗ και των υδάτων. Πιο διαλλακτικός εμφανίστηκε χθες ο βουλευτής Θεσσαλονίκης Θ. Ρομπόπουλος που τώρα ρίχνει το βάρος των διαφωνιών στα άδικα φορολογικά μέτρα. Κατά των αποκρατικοποιήσεων και της εκποίησης της δημόσιας περιουσίας είναι ο βουλευτής Αιτωλοακαρνανίας Παν. Κουρουμπλής, καθώς θεωρεί ότι θα πωληθούν σε χαμηλές τιμές, ενώ σε δηλώσεις του χθες είπε ότι η σχέση Ελλάδας και δανειστών είναι σχέση τοκογλύφων και δανειζομένων.\nΗ βουλευτής Θεσσαλονίκης Χρύσα Αράπογλου διαφωνεί με την αποκρατικοποίηση της εταιρείας υδάτων της Θεσσαλονίκης, ενώ στη συνείδησή του έχει παραπέμψει ο βουλευτής Σήφης Βαλυράκης. Εκτός όμως από αυτούς τους φανερούς «υπόπτους» η κυβέρνηση φοβάται και τους «σιωπηλούς» καθώς, όπως μας έλεγε χθες κοινοβουλευτικό στέλεχος, κανείς δεν μπορεί να αποκλείσει να κάνει την έκπληξη κάποιος άλλος.\nΣτο μεταξύ «λάδι στη φωτιά», σύμφωνα με έκφραση «πράσινου» κοινοβουλευτικού στελέχους, ήρθε χθες να ρίξει η πληροφορία που μεταδόθηκε από το «Ρόιτερ» ότι σε περίπτωση καταψήφισης του Μεσοπρόθεσμου, η Ε.Ε. έχει έτοιμο για εφαρμογή ένα δεύτερο σχέδιο. Στην κυβερνητική παράταξη σήμανε συναγερμός καθώς θεωρήθηκε ότι αυτές οι πληροφορίες αποδυναμώνουν το κυβερνητικό επιχείρημα περί αδιεξόδου και χρεοκοπίας και ενισχύουν τις φυγόκεντρες τάσεις των βουλευτών του ΠΑΣΟΚ.\nΓια το λόγο αυτό εξάλλου χθες τρεις κοινοτικοί παράγοντες, ο πρόεδρος της Ε.Ε. Χέρμαν βαν Ρόμπαϊ, ο πρόεδρος της Κομισιόν Ζοζέ Μπαρόζο και ο επίτροπος Οικονομικών Ολι Ρεν, δήλωσαν ότι δεν υπάρχει άλλος δρόμος για την Ελλάδα εκτός από την ψήφιση του Μεσοπρόθεσμου Προγράμματος. *\nΠέρασε το Μεσοπρόθεσμο, ΜΑΤωσαν πάλι το Σύνταγμα\nΕξω με τα δακρυγόνα και μέσα για τα κλάματα\nΠυρά για τις ιδιωτικοποιήσεις αλλά «ναι» από την Επιτροπή\nΔεν τους λύγισαν ΜΑΤ, φόροι και κουκουλοφόροι


Δείτε πως αυτό το φορτηγάκι έγινε ένα απίστευτο γραφείο! | Cool Home\nΒΡΙΣΚΕΣΑΙ ΕΔΩ:COOLHOME»DIY»Δείτε πως αυτό το φορτηγάκι έγινε ένα απίστευτο γραφείο!\nΑΠΟ coolhome στις\t 2 Ιουνίου 2017 DIY\nΥπάρχουν εντυπωσιακά DIY project που σε κάνουν να πεις «ουάου» και να τα ζηλέψεις. Ε, λοιπόν εδώ έχουμε μία τέτοια περίπτωση. Γιατί δεν είναι λίγο πράγμα να μετατρέπεις το φορτηγάκι σου σ’ ένα πανέμορφο γραφείο. Ο Jesse Barratt έχει το Blue Sky Performance & Restoration και ένας πελάτης ήρθε και του άφησε ένα παλιό φορτηγάκι που ήταν όμως πολύ σκουριασμένο και ταλαιπωρημένο για να το φτιάξεις από την αρχή και να βγει στο δρόμο. Έτσι αποφάσισε να το αξιοποιήσει διαφορετικά!\nΗ ιδέα για το έπιπλο γραφείου δεν μπορούσε να ήταν καλύτερη. Το έκοψε, το έξυσε, το γυάλισε, το έβαψε, του έβαλε και φλόγες και κατέληξε σ’ ένα γραφείο που δεν πιστεύουμε πως το είδε κάποιος και δεν έμεινε με ανοιχτό το στόμα.\nΜέχρι και τα φώτα του συνέδεσε και νομίζεις πως το Ford θα βάλει πρώτη και θα βγει από το γραφείο για να πάει μία βόλτα και να επιστρέψει!\nΤελευταίο μπήκε το τζάμι πάνω από το γραφείο και η τελειότητα ολοκληρώθηκε!\nΔεν υπάρχει περίπτωση να πάει πουθενά το παλιό σου αυτοκίνητο; Μπορεί να πάει στο δωμάτιό σου και να από να κάνετε μαζί πολλά φανταστικά ταξίδια!\ndiy έπιπλο γραφείου\nΠΡΟΗΓΟΥΜΕΝΟ ΑΡΘΡΟΗ Samsung Electronics ανεβάζει τον πήχη στην αγορά των αξεσουάρ τηλεοράσεων\nΕΠΟΜΕΝΟ ΑΡΘΡΟ Η μαγική Villa Ypsilon βρίσκεται στη νότια Πελοπόννησο!


ALEX WEB RADIO/TV: Τα συμβόλαια που λήγουν και η επόμενη μέρα\nΤα συμβόλαια των Περπέρογλου, Κόλινς και Σερμαντίνι που τελειώνουν, ο Μπαρτζώκας που συνεχίζει, το "καυτό" καλοκαίρι του 2015 για τον Ολυμπιακό και οι ανανεώσεις.\nΗ φετινή αγωνιστική σεζόν ολοκληρώθηκε για τον Ολυμπιακό και χαρακτηρίζεται απ' όλους αποτυχημένη. Οι ερυθρόλευκοι τέλειωσαν την χρονιά δίχως να κατακτήσουν έναν τίτλο (με εξαίρεση το Intercontinental Cup). Κάτι που είχε να συμβεί από την σεζόν 2008-2009.\nΣτο ερυθρόλευκο στρατόπεδο σκέπτονται ήδη την επόμενη μέρα. Καταρχάς, όσον αφορά τον προπονητή Γιώργο Μπαρτζώκα, να τονίσουμε πως δεσμεύεται με συμβόλαιο και για την επόμενη σεζόν. Αυτή την στιγμή, ξεκάθαρη διάθεση της διοίκησης είναι να συνεχίσει την συνεργασία της με τον Έλληνα τεχνικό και για τη νέα χρονιά.\nΤο να αλλάξουν στάση στο θέμα του προπονητή οι Παναγιώτης και Γιώργος Αγγελόπουλος είναι κάτι που δεν αποκλείεται, αλλά αυτή την στιγμή τα δεδομένα κάνουν λόγο πως ο Γιώργος Μπαρτζώκας θα είναι ο προπονητής του Ολυμπιακού για τρίτη σερί σεζόν.\nΣτο ενδεχόμενο, πάντως, που η πειραϊκή ΚΑΕ πάρει απόφαση ξαφνικά να τερματίσει την συνεργασία της με τον πρώτο Έλληνα τεχνικό που κατέκτησε Πρωτάθλημα Ευρώπης, τότε θα ενεργοποιήσει το σχετικό buy-out που υπάρχει, δίνοντας του ένα συγκεκριμένο ποσό σαν... αποζημίωση.\n"Καίει" το συμβόλαιο του Περπέρογλου που "φλερτάρει" με Εφές\nΤο φετινό καλοκαίρι θα είναι... ήσυχο από πλευράς λήξης συμβολαίων στον Ολυμπιακό. Και αυτό επειδή ολοκληρώνονται ελάχιστα από αυτά. Ουσιαστικά, αυτό που "καίει" είναι εκείνο του Στράτου Περπέρογλου, ο οποίος μένει ελεύθερος, ενώ τα δύο άλλα είναι εκείνα των Μάρντι Κόλινς και Γιόργκι Σερμαντίνι.\nΗ αποχώρηση του Αμερικανού γκαρντ και του Γεωργιανού σέντερ χαρακτηρίζεται ως ειλημμένη απόφαση. Παρελθόν θα αποτελέσει και επίσημα ο Μίρζα Μπέγκιτς, ο οποίος ακόμη συνεχίζει να κάνει ατομικές προπονήσεις στο ΣΕΦ.\nΠροτεραιότητα του Στράτου Περπέρογλου ήταν να συνεχίσει την καριέρα του στον Ολυμπιακό, αλλά μέχρι στιγμής κανένας άνθρωπος της διοίκησης δεν έχει επικοινωνήσει μαζί του για το ενδεχόμενο ανανέωσης της συνεργασίας τους.\nΟ Έλληνας φόργουορντ, ο οποίος πραγματοποίησε φέτος την πιο ώριμη σεζόν της καριέρας του (10.7π, 48.5%δ, 46%τρ, 84.2%β, 3ρ, στην Ευρωλίγκα), έχει ήδη προτάσεις στα χέρια του από το εξωτερικό. Το ενδιαφέρον της Αναντολού Εφές του Ντούσαν Ίβκοβιτς είναι γνωστό και υπάρχει έντονη φημολογία πως του έχει κατατεθεί μία εξαιρετικά καλή οικονομική προσφορά για δύο χρόνια (1.800.000 δολάρια έως το 2016), την οποία και αναμένεται να δεχτεί.\nΓια την περίπτωση του Βασίλη Σπανούλη, σας αναφέραμε αναλυτικά τα δεδομένα εχει συμβόλαιο έως το 2016 με τον Ολυμπιακό. Είναι απογοητευμένος και στεναχωρημένος από ορισμένες συμπεριφορές και καταστάσεις, πέρασε από το μυαλό του εν θερμώ η σκέψη να αποχωρήσει, αλλά μέσα στις επόμενες μέρες, όντας και ο ίδιος πιο ήρεμος, θα έχει συνάντηση με την διοίκηση για να συζητήσουν το μέλλον της συνεργασίας τους. Διάθεση των ανθρώπων της ΚΑΕ Ολυμπιακός είναι να πορευτούν μαζί του για τα επόμενα χρόνια.\n"Καυτό" θα είναι το καλοκαίρι του 2015 για τον Ολυμπιακό\nΓια τον Ολυμπιακό όμως θα είναι "καυτό" το καλοκαίρι του 2015. Και αυτό επειδή τότε λήγουν εφτά συμβόλαια παικτών. Σε έναν χρόνο από τώρα θα μείνουν ελεύθεροι οι Γιώργος Πρίντεζης, Κώστας Σλούκας, Βαγγέλης Μάντζαρης, Δημήτρης Κατσίβελης, Μπράιαντ Ντάνστον, Ματ Λοτζέσκι και Μπρεντ Πέτγουεϊ.\nΣχεδόν σε όλα τα συμβόλαια από αυτά υπάρχει οψιόν ανανέωσης (ένα συν ένα) από πλευράς διοίκησης. Είναι δεδομένο πως οι Παναγιώτης και Γιώργος Αγγελόπουλος θα την ενεργοποιήσουν στους Έλληνες διεθνείς, όπως και στον Μπράιαντ Ντάνστον, και θα γίνει συζήτηση για τις περιπτώσεις των δύο Αμερικανών φόργουορντ. Το πιθανότερο πάντως είναι να συνεχίσουν στον Ολυμπιακό την επόμενη σεζόν και οι εφτά προαναφερόμενοι μπασκετμπολίστες.\nΟ Σέντρικ Σίμονς έχει σπαστό τριετές (1+1+1) έως το 2016, αλλά ο Αμερικανός σέντερ φέτος απογοήτευσε με τις εμφανίσεις του. Παρουσιάστηκε σε αρκετά ματς κατώτερος των περιστάσεων, έχοντας ελάχιστες καλές εμφανίσεις και υπάρχει η διάθεση να αποκτηθεί ένας καλύτερος αθλητικός σέντερ στην θέση του. Δεν αποκλείεται, μάλιστα, αν όλα πάνε καλά, αυτός να είναι και ένας παλιός γνώριμος (Χάινς), εφόσον βοηθήσουν και οι συγκυρίες.\nΟι πρόωρες ανανεώσεις στα συμβόλαια\nΚαι επειδή γίνεται λόγος για πρόωρες ανανεώσεις σε ορισμένα συμβόλαια παικτών, να ξεκαθαρίσουμε πως κουμάντο σε αυτά τα θέματα κάνει αποκλειστικά η διοίκηση της ΚΑΕ Ολυμπιακός. Τις αποφάσεις σε αυτά τα ζητήματα τις παίρνουν οι Πρόεδροι Παναγιώτης και Γιώργος Αγγελόπουλος, συν τον αντιπρόεδρο Γιώργο Σκινδήλια.\nΜε βάσει τον τρόπο που κινούνται χρόνια τώρα στις μεταγραφές, τακτική της διοίκησης είναι να μην ανανεώνει πρόωρα τα συμβόλαια των παικτών. Στα σχεδόν 10 χρόνια που βρίσκονται στην ηγεσία της ομάδας μπάσκετ, στον μόνο παίκτη που επέκτειναν πρόωρα το συμβόλαιο ήταν του Άντριαν Ζίζιτς. Με κανέναν άλλο μπασκετμπολίστα. Καλώς ή κακώς αυτή είναι η φιλοσοφία τους.\nΘεωρητικά, θα ήταν σοφή κίνηση η διοίκηση να ανανεώσει πρόωρα τα συμβόλαια συγκεκριμένων παικτών της ομάδας, "ασφαλίζοντας" το μέλλον τους στο μεγάλο λιμάνι, αλλά αυτό αρμόδιοι να το αποφασίσουν είναι οι Πρόεδροι του Ολυμπιακού, με το συγκεκριμένο σενάριο πάντως να συγκεντρώνει ελάχιστες πιθανότητες.\nΔιάθεση των Παναγιώτη και Γιώργου Αγγελόπουλου, πάντως, είναι να διατηρήσουν τον ελληνικό-βασικό κορμό της ομάδας. Άλλωστε, σε αυτόν ποντάρουν και έχουν επενδύσει με επιτυχία τα τελευταία χρόνια, φέρνοντας στον Πειραιά ό,τι καλύτερο κυκλοφορεί στην ελληνική αγορά. Οι ερυθρόλευκοι διαθέτουν στο ρόστερ τους την ραχοκοκαλιά τόσο της υπάρχουσας εθνικής μας ομάδας, όσο και εκείνης του μέλλοντος.\nΣαφώς, βέβαια, και μπορούν να κρατήσουν όποιον παίκτη θέλουν εφόσον το θελήσουν, αφήνοντας τις συγκεκριμένες υποθέσεις στην ώρα τους, δηλαδή για το καλοκαίρι του 2015, αλλά τότε είναι που θα υπάρχει κίνδυνος πλειστηριασμού (όπως συνέβη με την περίπτωση του Χάινς) αφού οι παίκτες θα μένουν ελεύθεροι.\n*Αγραβάνης, Παπαπέτρου, Καββαδάς και Χριστοδούλου, δεσμεύονται με συμβόλαιο με τον Ολυμπιακό για τα επόμενα χρόνια.\n**Ο υγιής Έισι Λο, εφόσον επιστρέψει στην αγωνιστική δράση γερός και δυνατός, έχει μέλλον στον Ολυμπιακό. Στο ενδεχόμενο όμως που δεν καταφέρει να επανέλθει γερός και δυνατός, τότε θα έχει άδοξο μέλλον στο μεγάλο λιμάνι.\nΑναρτήθηκε από ALEX FAKINOS στις 5:12 π.μ.


Θερινός κύκλος εργασίας & Αιτωλοακαρνανία: Κάποτε καπνός, πρόσφατα σεζόν σε νησιά και τώρα Κορωνοϊος... - AgrinioNews\nΓια πολλούς νέους ανθρώπους η “σεζόν” στα νησιά ήταν πρόσφατα μία διέξοδος. Πολλοί νέοι άνθρωποι τελείωναν το Λύκειο αντιμετωπίζοντας το φάσμα της ανεργίας. Μία λύση έβρισκαν σε ΙΕΚ ή σε άλλα Πανεπιστημιακά τμήματα ή σχολές που είχαν σχέση με τα τουριστικά επαγγέλματα. Πράγματι μόλις τελείωναν απασχολούνταν στη λεγόμενη τουριστική βιομηχανία της χώρας μας. Ρεσεψιόν, σερβιτόροι, μάγειρες, υπεύθυνοι σε ξενοδοχεία και άλλες θέσεις εργασίας έβρισκαν νέοι Αιτωλοακαρνάνες σε δημοφιλείς τουριστικούς προορισμούς. Φυσικά η δουλειά αυτή διαρκούσε έως και ένα εξάμηνο το χρόνο. Στη συνέχεια οι νέοι αυτοί γύριζαν στον τόπο μας και μαζί με αυτούς τα εισοδήματα που κέρδιζαν και έτσι μπορούσαν να επιβιώσουν η να χτίσουν τα πρώτα όνειρα τους.\nΟι νέοι αυτοί μένουν στο Αγρίνιο και σε χωριά η κωμοπόλεις που μέχρι χθες οι γονείς τους ή οι παππούδες τους έκαναν την ίδια δουλειά με τον καπνό. Αντί λοιπόν να μεταναστεύουν για μερικούς μήνες, δούλευαν “σεζόν” στα ίδια τους τα πάτρια εδάφη σε σκληρές σίγουρα συνθήκες παράγοντας-τι άλλο-καπνό.\nΈτσι λοιπόν εξελίχθηκε ασύμμετρα ο θερινός αυτός κύκλος της εργασίας που αφορούσε την Αιτωλοακαρνανική γη. Δυστυχώς όμως διαταράχθηκε από τις γνωστές εξελίξεις λόγω της πανδημίας Κορωνοϊου. Πολλοί νέοι του τόπου μας που θα έφευγαν σεζόν, δυστυχώς δεν θα φύγουν ή στην καλύτερη περίπτωση έφυγαν αυτό το μήνα.\nΆραγε ποιον πλήττει περισσότερο η τουριστική κρίση που διανύουμε; Τα νησιά με τα ακίνητα που μπορεί να έχουν κάποιο back up; Ή τη σύγχρονη εργατική τάξη της Αιτωλοακαρνάνικης υπαίθρου που τη στήριζε με τους ώμους της;\nΑς ελπίσουμε σε καλύτερες μέρες, αν όχι σε διαφορετικές ή νέο ίσως κύκλο…\nΠροηγούμενο: Νέο Διοικητικό Συμβούλιο στην Ένωση Εκκοκκιστών\nΕπόμενο: 47 προσλήψεις συμβασιούχων στην Κοινωφελή Δήμου Αγρινίου


Συνδρομές | ΣΑ/ΣΜΥΝ\n← Αποχωρήσεις – Παραλαβές\nΓενναία Φωνή →\n21 Μαΐου 2010 3 Σχόλια\nΑΠΟ ΤΗΝ ΚΙΝΗΣΗ ΤΟΥ ΣΥΝΔΕΣΜΟΥ ΜΑΣ\nΚΟΛΙΑΔΗΜΑΣ ΣΠ. 50,00\nΠΑΠΑΔΑΣ ΔΙΟΝ. 20,00\nΜΑΚΡΗΣ ΙΩΑΝ. 20,00\nΚΩΝΣΤΑΝΤΙΝΟΥ ΔΑΜ. 25,00\nΣΥΡΟΠΟΥΛΟΣ ΙΩΑΝ. 50,00\nΒΑΣΤΑΡΔΗΣ ΓΑΣΠ. 50,00\nΚΟΥΤΣΟΜΠΟΛΗΣ ΧΡ. 30,00\nΑΡΑΠΟΓΛΟΥ ΑΝΑΣΤ. (ΓΑΣΤΟΥΝΗ) 20,00\nΜΠΟΥΡΒΑΝΗΣ ΠΕΤΡ. 20,00\nΠΑΠΑΝΙΚΟΛΑΟΥ ΔΗΜ. 10,00\nΠΑΝΤΑΖΗΣ ΠΕΡ. 20,00\nΚΑΤΣΟΥΓΚΡΗΣ ΑΛ. 20,00\nΓΚΙΖΗΣ ΠΑΝ. 30,00\nΛΥΜΠΕΡΟΠΟΥΛΟΣ ΠΑΝ 50,00\nΚΥΠΡΑΙΟΣ ΝΙΚ. 30,00\nΜΑΤΟΠΣ ΝΙΚ. 50,00\nΚΑΛΑΦΑΤΗΣ ΜΙΧ. 150,00\nΔΡΑΚΑΚΗΣ ΕΜ. 20,00\nΧΑΖΙΡΟΓΛΟΥ ΘΩΜ. 20,00\nΒΑΣΙΛΈΙΑΔΗΣ ΚΥΡ. 30,00\nΑΪΔΙΝΗΣ ΔΗΜ. 40,00\nΛΩΛΗΣ ΑΘ. 100,00\nΠΑΠΑΣΤΑΘΟΠΟΥΛΟΣ ΑΘ. 15,00\nΓΡΑΜΜΑΤΙΚΟΠΟΥΛΟΣ ΧΡ. 20,00\nΜΑΛΙΑΜΑΝΗΣ ΑΓ. 50,00\nΒΕΡΓΟΣ ΣΩΤ. 50,00\nΚΑΛΑΡΡΥΤΗΣ ΚΩΝ. 50,00\nΜΕΛΙΤΑΣ ΔΗΜ. 20,00\nΣΤΥΛΙΑΝΙΔΗΣ ΙΩΑΝ. 30,00\nΧΑΛΑΚΑΤΕΒΑΚΗΣ ΓΕΩΡ. 50,00\nΔΡΑΚΟΠΟΥΛΟΥ ΒΕΝ. (σε μνήμη συζύγου της Παναγιώτη) 200,00\nFiled under 106 Τεύχος, Ενίσχυση Εφημερίδας, Συνδρομές\n3 Responses to Συνδρομές\n20 Δεκεμβρίου 2011 στο 23:01\nagapite lefteri sou efxome kales giortes .pos tha boreso na lavo to lefkoma sxoli naftopedon 1946-2000 an ine dinaton ipogegrameno apo ton singrafea pou an den kano lathos ise o idios .telos se pia diefthinsi boro na stilo to anditimo kathos episis xorista gia tin enisxisi tis efimeridas .mixalis manetakis\n24 Δεκεμβρίου 2011 στο 19:53\nΕυχαριστώ για τις ευχές σου . Αντεύχομαι ολόψυχα για σένα και οικογενειά σου.\nΟ καινούργιος χρόνος να ειναι για όλους μας γεμάτος υγεία και εκπλήρωση κάθε επιθυμίας.\nΤο βιβλίο- Λεύκωμα θα στο στείλει δώρο ο Σύνδεσμός μας,Στείλε μας την διεύθυνσή σου,\nΓια την ενίσχυση της εφημερίδας μας σ΄ευχαριστούμε,Μπορείς να την στείλεις με μια\nΤραπεζικη Επιταγή στο όνομα Ελευθέριος Σφακτος (Εleftherios Sfaktos)\nΜε συναδελφικούς χαιρετισμούς Λευτέρης Σφακτός (ταξεως ΣΝ 1953)\n16 Ιανουαρίου 2012 στο 20:38\nΣε ευχαριστούμε για την συνδρομήσου,.Την λάβαμε σήμερα 16/01,\nΕλπίζω να έχεις λάβει το Λεύκωμα της σχολής.Εστάλει στίς 5/1..\nΟταν το λάβεις σε παρακαλώ,ενημερωσέ μας,\nΑΥΤΟΙ ΠΟΥ ΕΦΥΓΑΝ ΑΠΟ ΚΟΝΤΑ ΜΑΣ\nΦωτογραφικό Υλικό ......\nΕΚΛΟΓΕΣ ΕΑΑΝ: YΠΟΨΗΦΙΟΤΗΤΕΣ ΑΞΙΩΜΑΤΙΚΩΝ (Ε)


Pump Rooms (Tenbury Wells, Αγγλία) - Κριτικές - TripAdvisor\nPump Rooms: Εστιατόρια στην περιοχή\nΔραστηριότητες κοντά σε: Pump Rooms\nPump Rooms, Tenbury Wells - Κριτικές\nΝο 4 από 7 δραστηριότητες - Tenbury Wells\nTeme Street, Tenbury Wells WR15 8BA, Αγγλία\nΤο αντλιοστάσιο Tenbury Wells\nΌπως είπαν και άλλοι, δεν είναι πραγματικά ένα αξιοθέατο, αλλά ένα καλό θέμα για φωτογράφιση. Διαθέτει μεγάλη ιστορία και είναι ένα πολύ ενδιαφέρον κτίριο. Πολύ καλά ανακαινισμένο, και διατηρούνται. Αν επισκέπτεστε Tenbury Wells, μόλις το χρόνο να ρίξουμε μια ματιά σε αυτό το μοναδικό κτήριο.\nΈνα πολύ ιδιαίτερο κτήριο με κάποια πολύ unesual χαρακτηριστικά. Φωτεινό και καλά κάνει ένα πολύ αξιόλογο Amble γύρο.\nΜόνο μια φωτογραφία op\nΣύμφωνα με την προηγούμενη κριτική έχει δηλώσει ότι αυτό δεν είναι πραγματικά ένα αξιοθέατο αλλά περισσότερο εντυπωσιασμού. Ένα ενδιαφέρον κτίριο, αλλά δεν υπάρχει τίποτα για να δείτε ή να κάνετε πραγματικά!\nΕνδιαφέρουσα, αλλά δεν υπάρχουν και πολλά να δείτε\nΤο εξωτερικό του κτιρίου είναι ένα γοτθικό ανατολίτικη αρχιτεκτονική και είναι κάπως ασυνήθιστο κτίριο. Κτίστηκε το 1862 για να προωθήσει την πόλη ως ένα κέντρο ευεξίας για την εργατική τάξη στο εσωτερικό θα βρείτε διάφορες πληροφορίες σχετικά με την ιστορία των συμβουλίων της αντλίας και...την ιστορία του Tenbury Wells spa. Υπάρχει ένα κέντρο σπα μπάνιο με τέσσερις βρύσες και πληροφορίες σχετικά με τον τρόπο με τον οποίο χρησιμοποιήθηκε ως αίθουσα θεραπείας καθώς και ένα σιντριβάνι. Επίσης υπάρχει μια πινακίδα που εισπράχθηκε από μισό γύρο του κόσμου που έκανε για μια συναρπαστική ιστορία. Οι δύο εθελοντές ήταν πολύ φιλικοί και γνωρίζει πολλά για την ιστορία του κτιρίου.Περισσότερα\nΗ αντλία δωμάτια έχουν ανακαινιστεί και διαθέτουν από την παιδική ηλικία σε Tenbury Wells έτσι ό,τι καλύτερο μέρος για μένα και το έτερον ήμισυ να παντρευτούμε σε , 2005, ένα όμορφο παραδοσιακό ξύλινο εσωτερικό ήταν απλώς τέλεια για ένα μικρό και ιδιαίτερο ocassion, το μπλε...και λευκό exteria είναι μια αρκετά εμφάνιση πώμα υπερβολικάΠερισσότερα\nΛάβετε γρήγορα απαντήσεις από το προσωπικό του Pump Rooms και από προηγούμενους επισκέπτες.


Η Σίσσυ Χρηστίδου στο Infokids.gr: «Μαγειρεύω πάντα εγώ, με βιολογικά προϊόντα» | InfoKids\nReturn to Content Αρχική › Famous Parents › Η Σίσσυ Χρηστίδου στο Infokids.gr: «Μαγειρεύω πάντα εγώ, με βιολογικά προϊόντα» Η Σίσσυ Χρηστίδου στο Infokids.gr: «Μαγειρεύω πάντα εγώ, με βιολογικά προϊόντα» Μια από τις πιο εντυπωσιακές κοκκινομάλλες της ελληνικής τηλεόρασης, μια γοητευτική Θεσσαλονικιά πού ήρθε και μας εντυπωσίασε με την τσαχπινιά της, μπήκε τώρα και στην παρέα του Infokids.gr. Η Σίσσυ Χρηστίδου, συμπαρουσιάστρια στο «Πρωινό ΑΝΤ!», μας μιλάει για τα νέα επαγγελματικά της βήματα αλλά και για τους «κανόνες» διατροφής που ακολουθούν οικογενειακώς!\n- Ποιες είναι οι πρώτες σας εντυπώσεις από το «Πρωινό ΑΝΤ!»;\n- Τι νέο πιστεύετε ότι θα προσφέρετε στο κοινό μέσα από την πρωτότυπη αυτή εκπομπή;\n- Ποιες είναι ως τώρα οι αγαπημένες σας στιγμές στην εκπομπή «Πρωινό ΑΝΤ1!»;\n- Πιστεύω ότι ο κόσμος σας έχει λατρέψει χάρη στον αυθορμητισμό σας, την ευδιαθεσία σας και τη θετική ενέργεια που εκπέμπετε. Συμφωνείτε; Τι θεωρείτε εσείς ότι σας έχει κάνει τόσο αγαπητή στο κοινό;\nΝιώθω ευγνωμοσύνη για την αγάπη του κόσμου κάθε μέρα και την επιστρέφω πίσω. Νομίζω πως η σχέση μας είναι σχέση ειλικρίνειας και αυτό είναι που την κάνει δυνατή. - Είστε αγχώδης τύπος; «Καταπιέζετε» τον περίγυρό σας ώστε να είναι όλα στην εντέλεια ή είστε χαλαρή κι έτοιμη να αντιμετωπίσετε δυσκολίες κι αναπάντεχα συμβάντα;\nΔεν είμαι καθόλου τελειομανής. Πιστεύω ότι το βασικό συστατικό για να λειτουργήσει η χημεία των ανθρώπων της εκπομπής είναι η ψυχολογία και όχι η τελειότητα ή η οργάνωση των θεμάτων. Άλλωστε έχουμε τον αρχισυντάκτη μας να αγχώνεται γι' αυτό!\n- Σίγουρα πολλές άλλες εργαζόμενες μητέρες θα αναρωτιούνται πώς τα καταφέρνετε να συνδυάζετε μία τόσο απαιτητική καριέρα με το να είστε μητέρα, σύζυγος αλλά και τόσο γοητευτική γυναίκα. Θα μας πείτε;\nΤην καριέρα μου την είχα και την έχω πάντα μετά την οικογένεια. Η δουλειά μου τελειώνει στις 2 που γυρνάω σπίτι και γυρνάει και το παιδί από το σχολείο. Από εκεί και πέρα με αφορά μόνο αυτό. Κλείνω κινητά και δεν με βρίσκει κανείς. Όσον αφορά την εμφάνιση, να 'ναι καλά η δουλειά που με αναγκάζει να περιποιούμαι τον εαυτό μου γιατί αλλιώς δεν νομίζω πως θα είχα μυαλό για "νύχια και μαλλιά"!\n- Μετά τη γέννηση του μονάκριβου γιού σας, καταφέρατε να αποκτήσετε μια πολύ κομψή σιλουέτα. Πώς; Συνεχίζετε ακόμα και σήμερα να προσέχετε τη διατροφή σας; Γυμνάζεστε;\n- Είστε αυστηρή στη διατροφή του γιου σας; Του δίνετε με μέτρο λιχουδιές; Επιμένετε στο να τρώει καθημερινά λαχανικά, φρούτα κι όλα αυτά τα απαραίτητα μεν αλλά όχι και τόσο αρεστά στα παιδιά;\n- Πώς διασκεδάζετε με τον μικρό Φίλιππο-Ραφαήλ τις ελεύθερες ώρες σας;\n- Θα μας περιγράψετε κάτι αστείο που είπε ή έκανε ο γιος σας;\nΠέρυσι τον χειμώνα τον ακούω να φωνάζει από το σαλόνι: "Μαμά μαμά, αρχίδει!" Σοκαρισμένη από αυτό που ακούω του λέω :"ΤΙ ΛΕΣ ΠΑΙΔΙ ΜΟΥ?" Και μου απαντάει "Αρχίδει να χιονίδει!"\nΑΝΤ1διάσημοι γονείςΔιατροφήΤηλεόραση Σοφία Κωστάρα Δευτέρα, 24 Οκτώβριος, 2011 στην κατηγορία\nΒίκυ Καγιά: Οι πρώτες φωτογραφίες από τη βάπτιση της κόρης της στη Βυρηττό Victoria Beckham: Το t-shirt που ζωγράφισε η 5χρονη κόρη της για καλό σκοπό! Ο Αντώνης Κανάκης θα γίνει πατέρας! Ο Μπιλ Γκέιτς εξηγεί γιατί τα παιδιά του δεν θα κληρονομήσουν την περιουσία του! Ποιος ο ρόλος της Διατροφής στην Ψωρίαση 4.000 μαθητές θα λαμβάνουν καθημερινά υγιεινά γεύματα σε σχολεία χάρη στο Πρόγραμμα ΔΙΑΤΡΟΦΗ ← Προηγούμενο ΆρθροΗ Mariah Carey "συστήνει" τα δίδυμα μωρά της Επόμενο Άρθρο →Όλγα Λαφαζάνη: “Προορισμός της γυναίκας είναι να γίνει μάνα” Χρησιμοποιήστε τον


Η σωστή εστίαση σε κινούμενα και ακίνητα αντικείμενα - MediaTrends\n[How To] Πώς εστιάζουμε σε ακίνητα και κινούμενα αντικείμενα;\nΗ εστίαση είναι πλέον ένα καθημερινό εργαλείο τόσο για τον επαγγελματία φωτογράφο όσο και τον απλό χρήστη που θέλει ποιότητα και ευκρίνεια στις φωτογραφίες του. Με τις περισσότερες ψηφιακές φωτογραφικές μηχανές να προσφέρουν περισσότερους από έναν τρόπους εστίασης, μπορείς πλέον να δημιουργήσεις πολλές διαφορετικές φωτογραφίες από ένα και μόνο κάδρο. Πως όμως εστιάζουμε επιτυχημένα σε ακίνητα και κινούμενα αντικείμενα; Επιλέγουμε μεταξύ Single (μεμονωμένη) ή Continuous (συνεχόμενη) εστίασης.\nSingle AF (μεμονωμένη αυτόματη εστίαση)\nΓια ακίνητα αντικείμενα η καλύτερη επιλογή είναι το Single AF. Πατώντας έως τη μέση το πλήκτρο απελευθέρωσης κλείστρου της κάμερας (το βασικό κουμπί φωτογράφισης) η κάμερα μπορεί και εστιάζει σε προκαθορισμένα σημεία και διατηρεί την εστίαση κλειδωμένη, καθώς πατάς το πλήκτρο. Αυτό σε βοηθάει να δεις καλύτερα το κάδρο σου και ανά πάσα στιγμή, πατώντας το πλήκτρο έως το τέλος, η φωτογραφία αποτυπώνεται με την εστίαση στο ακριβές σημείο που θέλεις.\nContinuous AF (συνεχόμενη αυτόματη εστίαση)\nΌσο αφορά τα κινούμενα αντικείμενα, η λειτουργία Continuous AF είναι αυτή που θα σου εξασφαλίσει καλύτερες εικόνες. Σε αντίθεση με το Single AF, το οποίο κλειδώνει την εστίαση, στην περίπτωση του Continuous AF η αυτόματη εστίαση συνεχίζει και λειτουργεί, παρακολουθώντας τις κινήσεις του αντικειμένου. Ειδικά σε περιπτώσεις όπου η κάμερα είναι εξοπλισμένη με συστήματα πρόβλεψης της κίνησης, η λειτουργία Continuous AF μπορεί και κλειδώνει επάνω στο επιθυμητό θέμα, ανεξάρτητα από το πόσο απρόβλεπτα μπορεί να κινείται μέσα στο κάδρο.\nΒέβαια σε σύγχρονες φωτογραφικές μηχανές προσφέρονται ακόμη πιο εξελιγμένοι αλγόριθμοι όπως το AI Focus της Canon, το οποίο λειτουργεί αυτόνομα (ένα είδος τεχνητής νοημοσύνης) και μπορεί και επιλέγει μεταξύ Single ή Continuous, ανάλογα την περίσταση και το θέμα φωτογράφισης. Σε αυτή την περίπτωση, η φωτογράφιση τόσο στατικών αντικειμένων όσο και κινούμενων θεμάτων, γίνεται παιχνιδάκι.\nContinuous AFSingle AFΕστίαση


Το Γερμανικό άρμα μάχης τρίτης γενιάς Panther\nΤο 1941, η δεύτερη από τις τρείς συνολικά γενιές Panzer του Γερμανικού Στρατού που έδρασαν κατά τον Δεύτερο Παγκόσμιο Πόλεμο και την οποία αποτελούσαν τα Panzer III (Panzerkampfwagen III) και Panzer IV (Panzerkampfwagen IV), κρίθηκε ότι ήταν αδύνατον να αντιμετωπίσουν τα νεοεισαχθέντα στις μάχες Σοβιετικά άρματα μάχης KV-1, αλλά κυρίως το T-34, το οποίο από πολλούς χαρακτηρίστηκε ως το καλύτερα σχεδιασμένο άρμα μάχης του Δευτέρου Παγκοσμίου Πόλεμου. Αυτή η εξέλιξη έκανε τους Γερμανούς να βιαστούν, και το 1942 παρουσίασαν την τρίτη γενιά αρμάτων μάχης, που θα την αποτελούσαν περισσότερο θωρακισμένα και καλύτερα εξοπλισμένα άρματα. Την γενιά αυτή αποτελούσαν τα θρυλικά άρματα Panther, Tiger I και Tiger II (King Tiger), καθώς και παραλλαγές αυτών, όπως οι καταστροφείς αρμάτων Jagdpanther και Jagdtiger .\nΤο νέο άρμα τρίτης γενιάς με κωδικό Sd.Kfz.171, ονομάστηκε Panzerkampfwagen V ή απλά Panther. Τον Φεβρουάριο του 1944, ο Χίτλερ διέταξε να εξαλειφτεί από την ονομασία το λατινικό γράμμα “V”, μένοντας έτσι γνωστό απλά με το προσωνύμιο Panther. Επρόκειτο για ένα μεσαίο άρμα μάχης το οποίο παράχθηκε σε 6.000 περίπου αντίτυπα από την εταιρεία MAN, από το 1942 έως το 1945.\nΗ εν γένει ανάπτυξη των Panzer οφείλονταν στον πρωτοπόρο και θερμό υποστηριχτή του πολέμου των αρμάτων μάχης, στρατηγού της Wehrmacht, Heinz Guderian. Αυτός μαζί με τον στρατηγό Paul Ludwig Ewald von Kleist, οργάνωσε και εξέλιξε την έννοια του πολέμου αστραπή (Blitzkrieg), ο οποίος βασιζόταν σε ταχύτατες αναπτύξεις μηχανοκινήτων μεραρχιών, υποστηριζόμενων από αέρος. Κατόπιν μεγάλης επιμονής του στρατηγού Heinz Guderian στα μέσα του 1941 στάλθηκε επιτροπή Γερμανών ειδικών στο ανατολικό μέτωπο, με αποστολή την λεπτομερή αξιολόγηση των Σοβιετικών αρμάτων T-34. Με οδηγό τις παρατηρήσεις αυτές κατασκευάστηκε το Panther, το οποίο θα μπορούσε να αντιμετωπίσει στα ίσια τα T-34. Μεταξύ των παρατηρήσεων ήταν και η κεκλιμένη μπροστινή επιφάνεια του T-34, η οποία επέτρεπε τον εξοστρακισμό των βλημάτων και ταυτόχρονα απέτρεπε την διείσδυση αυτών στην ούτως η άλλως παχιά θωράκισή του. Επιπλέον σε πολλά Panther εφαρμόστηκε η ειδική επίστρωση Zimmerit, η οποία λόγω της τραχιάς επιφάνειας που δημιουργούσε, απέτρεπε την εφαρμογή εχθρικών μαγνητικών ναρκών στο σώμα του. Έτσι λοιπόν σχεδιάστηκε από τον μηχανικό Fritz Todt και τον αρχιτέκτονα Albert Speer το άρμα μάχης Panther, κάνοντας το άμεσα ανταγωνιστικό με το T-34.\nΗ ταχύτητά του Panther ήταν μεγάλη για τα δεδομένα της εποχής εκείνης (μέγιστη 55km/h), για την οποία ήταν υπεύθυνη μια δωδεκακύλινδρη μηχανή Maybach απόδοσης 700 ίππων. Το βάρος του έφτανε τους 45 τόνους και το μήκος του τα 8,60 μέτρα με το κανόνι του προτεταμένο. Είχε πλήρωμα 5 ανδρών και έφερε αποκλειστικά το μεγάλο κανόνι των 75 mm KwK42, καθώς επίσης δύο οπλοπολυβόλα MG34 των 7,9 mm. To Panther αποτέλεσε ένα επιτυχημένο μεσαίο άρμα μάχης και έγινε σημείο αναφοράς για τον σχεδιασμό και κατασκευή αρμάτων μάχης ακόμα και μετά τον πόλεμο.\nΤο Panther έδρασε στην πιο κρίσιμη καμπή του πολέμου για την Ναζιστική Γερμανία. Το καλοκαίρι του 1943 ήταν έτοιμο και παρατάχθηκε απέναντι στον Σοβιετικό Στρατό στην Μάχη του Kursk. Σχεδόν 3.000 Γερμανικά άρματα μάχης μεταξύ των οποίων αρκετά Panther, παρατάχθηκαν απέναντι σε πάνω από 5.000 Σοβιετικά άρματα. Περίπου 320 Γερμανικά άρματα μάχης κατεστράφησαν στη μάχη αυτή, μεταξύ των οποίων και 42 Panther, έναντι 1.600 Σοβιετικών αρμάτων μάχης όλων των τύπων. Έκτοτε και μέχρι το τέλος του πολέμου τα Panther έχαιραν της υψηλής εκτίμησης των Συμμάχων και αδικήθηκαν μόνο εκ των …έσω! Πιο συγκεκριμένα από την αδυναμία της Luftwaffe για ικανή κάλυψη από αέρος, την μη διαθεσιμότητα καυσίμων και την αδυναμία έγκαιρης εκπαίδευσης των πληρωμάτων τους, λόγω της κορύφωσης του πολέμου. Παρόλα αυτά τα Panther ήταν η αφορμή να αναγκαστούν οι Σύμμαχοι να λανσάρουν άμεσα στις μάχες βαρύτερα άρματα για να το αντιμετωπίσουν, όπως τα Σοβιετικά IS-2 και τα Αμερικανικά M26 Pershing.\nΔυνάμεις, Γερμανία, Δημοσιεύθηκε στις 23/5/2011 από Κυριάκος Χατζηπαρές\nPanzer I, Panzer III, Tiger I, Jagdtiger, StuG III, M26 Pershing, M4 Sherman, Sherman Firefly, Panzer, Jagdpanther, Tank Destroyer, Elefant, SU-76, IS-2, Pak 43, M36, M18 Hellcat


Atsarantos, Ατσάραντος: Έφυγε από τη ζωή ο Νιόνιος Πυριόχος...\nΈφυγε από τη ζωή ο Νιόνιος Πυριόχος...\n...πατέρας του Άγγελου και του Γιώργου (Μόντε) Πυριόχου. Ο Νιόνιος ήταν η χαρά της ζωής και έτσι θα τον θυμόμαστε όλοι. Κάθε μέρα έπαιρνε το ποδήλατο του και έκανε τα θελήματα τση κυρά Τασίας, στην πόλη. Ψώνια και ...πειράγματα τσι κοπέλες. Μετά κίναγε για τ' Αργάσι για να ταΐσει τις κότες και να ποτίσει τα κηπευτικά. Τι ντομάτες, τι αγγουράκια, τι σταφύλια φάγαμε από τα χέρια του δε λέγεται. Μας τα κουβάλαγε στο κοφίνι και τα μοίραζε σε όλη τη γειτονιά. Και πάντα με το χαμόγελο και τη μάντζια. Πάντα με τ' αστείο και τον καλό του το λόγο. Πάντα με θύμησες από τα παλιά τα χρόνια, τότε που το Τζάντε ήταν αγνό και αυθεντικό. Με τις παρέες του, με τα τραγούδια του, με το κέφι του και πάντα με την αγάπη για όλους γύρω του. Ο Νιόνιος έφυγε και μαζί του έφυγε ένα ακόμη κομμάτι του παλιού Τζάντε. Καλό ταξίδι Νιόνιο. Κυρά Τασία, Άγγελε, Γιώργο, Μοντούλα, Βυζαντία, Λουϊζα, δεν θα τον ξεχάσουμε ποτέ γιατί ήταν και δικός μας άνθρωπος.\nΤο τελευταίο αντίο, την Πέμπτη στις 5 το απόγευμα στον Άγιο Γεράσιμο.


Προβάδισμα Ειδυλλιακού στην πρόκριση – stoplekto.gr\nΣημαντικό προβάδισμα για την πρόκριση στην επόμενη φάση του κυπέλλου ΕΠΣΔΑ πήρε ο Ειδυλλιακός μετά το εκτός έδρας 1-2 επί της Νέας Περάμου.\nΟ Ειδυλλιακός προηγήθηκε στο 35΄με τον Λιώρη ενώ η Νέα Πέραμος ισοφάρισε στο 45΄με τον Γ. Φωτίου. Ο Αγγέλου στο 88΄έδωσε τη νίκη στα Βίλλια.\nΚαλός ο διαιτητής Κουντουριώτης.\nΕΙΔΥΛΛΙΑΚΟΣ: Πονιόζος, Φύλης, Δρόσης, Ραχούτης(46′ Λιόρης Γ.), Κατσανέας Σ.(56′ Καψανέας Σ.), Γκιόκας, Θεοδωσίου, Λιόρης Σ.(60′ Αγγέλου), Δημητρίου, Δουδέσης, Μπότσης.\nΑύριο(23/9) με Αχαρναϊκό ο Ακράτητος\nΈλαμψε η Λαμπερή


Εμβόλιο Covid | Μελέτη για τα οφέλη από τον συνδυασμό σκευασμάτων – Oλα τα δεδομένα. | Επιμελητήριο Χανίων\nΕμβόλιο Covid | Μελέτη για τα οφέλη από τον συνδυασμό σκευασμάτων – Oλα τα δεδομένα.\nΜπορεί κάποιος να κάνει ένα συγκεκριμένο εμβόλιο κατά της Covid-19 και μετά να λάβει ενισχυτική δόση άλλου σκευάσματος; Η ερώτηση αυτή έχει προβληματίσει τους ειδικούς από τότε που χορηγήθηκε η πρώτη δόση παγκοσμίως – και είναι κάτι παραπάνω από ένα ακαδημαϊκό θέμα.\nΗ δυνατότητα συνδυασμού εμβολίων κατά της Covid-19 θα μπορούσε να ενισχύσει σημαντικά τη διάθεση των εμβολίων και είναι μάλιστα πιθανό να έχει και κάποια ιατρικά οφέλη.\nΣτις 15 Οκτωβρίου, μια συμβουλευτική επιτροπή για τον Οργανισμό Τροφίμων και Φαρμάκων στις ΗΠΑ εξέτασε στοιχεία από μια πρόσφατη μελέτη των Εθνικών Ινστιτούτων Υγείας, η οποία επιχειρεί να δώσει απάντηση σε αυτό το ερώτημα. Τα αρχικά αποτελέσματα αυτής της πολύ μικρής μελέτης δείχνουν πως η απάντηση ίσως να είναι θετική.\nΕάν ο FDA τελικά στηρίξει τον συνδυασμό εμβολίων διαφορετικών εταιρειών, η απόφαση αυτή θα μπορούσε να βοηθήσει σε εθνικό επίπεδο τις προσπάθειες για εμβολιασμό του πληθυσμού, αναφέρει ο Πέδρο Πιέδρα, καθηγητής Μοριακής Ιολογίας, Μικροβιολογίας και Παιδιατρικής στο Baylor College of Medicine στο Χιούστον.\n«Ανά πάσα στιγμή, μια φαρμακευτική εταιρεία μπορεί να αντιμετωπίσει κάποιο παρασκευαστικό πρόβλημα, είτε αυτό είναι επιμόλυνση είτε έλλειψη αντιδραστηρίου, άρα βοηθάει να υπάρχουν επιλογές», εξηγεί ο ίδιος.\nΕπιπλέον, αυτό θα ωφελήσει τους γιατρούς και τους φαρμακοποιούς, τονίζει ο Ρόμπερτ Μ. Τζέικομπσον, ιατρικός επικεφαλής του προγράμματος ανοσοποίησης πρωτοβάθμιας περίθαλψης από την Κλινική Mayo.\n«Οι εργαζόμενοι [στην Υγεία] θα μπορούσαν να διαλέξουν μία μάρκα εμβολίου και να ξέρουν ότι μπορούν να το χορηγήσουν σε οποιονδήποτε στη μέση της εμβολιαστικής τους σειράς, παρά να πρέπει να απορρίπτουν κάποιους ασθενείς», σημειώνει. Αυτό θα μείωνε τον αριθμό δόσεων που μένουν αναξιοποίητες, καθώς θα μπορούν να εμβολιαστούν περισσότεροι άνθρωποι από κάθε ανοιχτό φιαλίδιο, προσθέτει.\nΣε παγκόσμιο επίπεδο, η επιστημονική υποστήριξη για τον συνδυασμό εμβολίων θα ήταν ένα ιδιαίτερα μεγάλο όφελος για τις φτωχότερες χώρες, πολλές από τις οποίες δεν διαθέτουν εθνικά αποθέματα. Θα μπορούσαν να χρησιμοποιήσουν οποιεσδήποτε δόσεις λαμβάνουν από ομάδες βοήθειας ή δωρεές σε οποιαδήποτε στιγμή. Αυτό είναι πολύ σημαντικό, δεδομένου ότι μόλις το 2,5% του πληθυσμού σε αυτές τις χώρες έχουν λάβει τουλάχιστον μία δόση.\nΑναλυτικά στοιχεία από την Αγγλία\nΕρευνητές από το Πανεπιστήμιο της Οξφόρδης στη Βρετανία διεξήγαγαν μια από τις πρώτες έρευνες σχετικά με τον συνδυασμό εμβολίων Covid-19, στα τέλη του 2020, προτού καν εγκριθούν τα εμβόλια στη χώρα.\nΗ μελέτη είναι γνωστή και ως «Com-COV» για τη Σύγκριση των Συνδυασμών Δόσεων Covid-19 και η ομάδα των ειδικών εξέτασε αρχικά τον συνδυασμό των εμβολίων της AstraZeneca και των Pfizer/BioNTech.\n«Το αρχικό σκεπτικό είχε να κάνει κυρίως με τη διάθεση [των εμβολίων]. Τι θα συνέβαινε εάν υπήρχε πρόβλημα με τις προμήθειες ενός εμβολίου, ή εάν υπήρχε κάποια προειδοποίηση για την ασφάλεια που να σχετίζεται με αυτό ή αν κάποιο άτομο εμφανιζόταν και δεν ήξερες ποιο εμβόλιο του είχε χορηγηθεί προηγουμένως», εξηγεί ο Μάθιου Σνέιπ, ειδικός στα εμβόλια και επικεφαλής ερευνητής της Com-COV.\nΩστόσο, το ενδιαφέρον γρήγορα μετατοπίστηκε στο κατά πόσο αυτός ο συνδυασμός δόσεων, γνωστός στην Ιατρική και ως ετερόλογο πρόγραμμα εμβολιασμού, θα μπορούσε να έχει οφέλη σε ό,τι αφορά την ανοσοποίηση. Όταν οι ερευνητές χορήγησαν σε 830 άτομα μια διπλή δόση του εμβολίου της AstraZeneca ή εκείνου των Pfizer/BioNTech με διαφορά τεσσάρων εβδομάδων, ή έναν συνδυασμό των δύο, επιτεύχθηκε σε όλες τις περιπτώσεις ανοσολογική απόκριση ανώτερη του ορίου της καλής προστασίας.\nΗ ισχυρότερη απόκριση παρατηρήθηκε στην περίπτωση εκείνων που τους χορηγήθηκε αρχικά το AstraZeneca και στη συνέχεια το Pfizer. Τα επίπεδα αντισωμάτων (που δείχνουν την ικανότητα του οργανισμού να αντιμετωπίσει τον κορωνοϊό) και των Τ-κυττάρων (που είναι υπεύθυνα για τον περιορισμό της εσωτερικής ανάπτυξης της ασθένειας) ανέβηκαν σε υψηλότερα επίπεδα στο πλαίσιο του συγκεκριμένου συνδυασμού δόσεων.\nΠαραμένει άγνωστο ποια από αυτές τις δύο ανοσολογικές αποκρίσεις είναι πιο σημαντική, επισημαίνει ο Σνέιπ. Οι ερευνητές μελετούν επίσης αν η ενισχυμένη αυτή προστασία διατηρείται για μήνες μετά τη χορήγηση των δόσεων. Νέα δείγματα αίματος που ελήφθησαν έξι μήνες μετά τις αρχικές δόσεις βρίσκονται υπό εξέταση, λέει ο ίδιος.\nΟ συνδυασμός εμβολίων οδήγησε σε ελαφρώς πιο ανεπιθύμητες αντιδράσεις στην έρευνα, αλλά καμία από τις αναφερθείσες παρενέργειες δεν ήταν κάτι πιο σοβαρό από ενοχλητικούς πονοκεφάλους, πυρετούς και ρίγη που υποχώρησαν εντός ημερών. Κανένας από τους συνδυασμούς δεν προκάλεσε ανησυχίες σε ό,τι αφορά την ασφάλεια.\n«Αυτά τα αποτελέσματα συζητήθηκαν πολύ», λέει ο Γουάλιντ Τζαβέιντ, επιδημιολόγος και επικεφαλής στον τομέα της πρόληψης ασθενειών και ελέγχου στο Mount Sinai Downtown της Νέας Υόρκης. Αλλά χωρίς μακροπρόθεσμα αποτελέσματα, δεν επιβεβαιώνεται εάν αξίζει να γίνεται ο συνδυασμός, προσθέτει.\nΤο εμβόλιο της AstraZeneca δεν έχει εγκριθεί στις ΗΠΑ, αλλά πολλοί ειδικοί συγκρίνουν το εν λόγω σκεύασμα με εκείνο της Johnson & Johnson καθώς και τα δύο χρησιμοποιούν την ίδια μέθοδο, γνωστή και ως ιικός φορέας. Και στα δύο εμβόλια, ένας αδενοϊός – σαν εκείνους που προκαλούν το κοινό κρυολόγημα – μεταφέρει ένα μικρό κομμάτι του γενετικού κώδικα του SARS-CoV-2 στον οργανισμό, προκαλώντας ανοσολογική απόκριση.\nΤο εμβόλιο της AstraZeneca, ωστόσο, είναι φτιαγμένο από αδενοϊό χιμπατζή, ενώ το J&J χρησιμοποιεί μια ανθρώπινη εκδοχή. Αυτό σημαίνει ότι τα δύο εμβόλια είναι αρκετά διαφορετικά και δεν γίνεται να θεωρηθεί ότι τα αποτελέσματα μιας μελέτης για το ένα σκεύασμα μπορούν να εφαρμοστούν και στο άλλο, επισημαίνει ο Νταν Μπάρουτς, επικεφαλής του Κέντρου Ιολογίας και Έρευνας για τα Εμβόλια στο Ιατρικό Κέντρο Beth Israel Deaconess της Βοστώνης.\n«Τα ετερόλογα προγράμματα εμβολιασμού μπορεί να έχουν οφέλη, επειδή κάθε εμβόλιο φέρνει διαφορετικά χαρακτηριστικά στο τραπέζι. Αλλά θα πρέπει ο κάθε συνδυασμός να εξεταστεί ξεχωριστά για την ασφάλεια και την ανοσογονικότητα», λέει ο Μπάρουτς.\nΤους τελευταίους μήνες, η Οξφόρδη έχει συμπεριλάβει στις μελέτες τα σκευάσματα της Moderna και της Novavax – έναν άλλο τύπο εμβολίου που δεν έχει εγκριθεί στις ΗΠΑ. Αναμένει να παρουσιάσει τα αποτελέσματα από τους συνδυασμούς αυτών των τεσσάρων εμβολίων αργότερα αυτό τον μήνα, όπως αναφέρει ο Σνέιπ.\nΤα στοιχεία του NIH για τους συνδυασμούς εμβολίων\nΤο Εθνικό Ινστιτούτο Υγείας των ΗΠΑ (NIH) ξεκίνησε τη δική του έρευνα για τους συνδυασμούς εμβολίων τον Ιούνιο, και τα ενδιάμεσα προκαταρκτικά αποτελέσματα δημοσιεύθηκαν στο Διαδίκτυο την Τετάρτη. Βρίσκονται πλέον υπό εξέταση από τη Συμβουλευτική Επιτροπή Εμβολίων και Παρεμφερών Βιολογικών Προϊόντων του FDA.\nΟι επιστήμονες συμπεριέλαβαν στη μελέτη περίπου 450 ανθρώπους που είχαν εμβολιαστεί πλήρως με κάποιο από τα τρία εμβόλια που έχουν εγκριθεί στις ΗΠΑ. Τουλάχιστον τρεις μήνες αργότερα, τους χορηγήθηκε μια ενισχυτική δόση, είτε του ίδιου σκευάσματος είτε κάποιου άλλου. Όταν η ομάδα του NIH ανέλυσε τα επίπεδα αντισωμάτων στο αίμα των συμμετεχόντων 15 ημέρες μετά τη χορήγηση της ενισχυτικής δόσης, φάνηκε ότι ο συνδυασμός ενίσχυσε την επίδραση των εμβολίων, ειδικά για εκείνους που είχαν αρχικά εμβολιαστεί με το σκεύασμα της J&J.\nΟι περίπου 50 άνθρωποι που είχαν εμβολιαστεί με J&J και έλαβαν ενισχυτική δόση της Moderna είδαν τα 76πλάσια αύξηση στα επίπεδα αντισωμάτων τους, σε σύγκριση με μια μόλις τετραπλάσια αύξηση στην περίπτωση εκείνων που εμβολιάστηκαν εκ νέου με J&J. Η ενισχυτική δόση της Pfizer προκάλεσε μια 35πλάσια αύξηση των αντισωμάτων.\nΗ αλλαγή από το ένα εμβόλιο m-RNA στο άλλο δεν προκάλεσε τόσο δραματική μεταβολή. Σε όσους εμβολιάστηκαν με Pfizer και Moderna υπήρξε 32πλάσια αύξηση των αντισωμάτων και 20πλάσια σε όσους έκαναν και τις τρεις δόσεις με Pfizer. Ο συνδυασμός Moderna-Pfizer φάνηκε πως ήταν πολύ παρόμοιος με τον συνδυασμό Moderna-Moderna. Και κανένας από εκείνους που εμβολιάστηκαν με mRNA δεν είχε μεγαλύτερη αύξηση αντισωμάτων από ενισχυτική δόση της J&J από ό,τι θα είχε αν λάμβανε ενισχυτική δόση του εμβολίου που του είχε χορηγηθεί αρχικά.\nΕάν τα τελικά αποτελέσματα αυτής της μελέτης, μαζί με άλλα που βρίσκονται σε εξέλιξη παγκοσμίως, συνεχίζουν να εντοπίζουν οφέλη, η συμβουλευτική επιτροπή για τις Πρακτικές Ανοσοποίησης των CDC (ACIP) μπορεί να δώσει εν τέλει το πράσινο φως σε πρωτόκολλο συνδυασμού δόσεων. Αλλά μέχρι στιγμής δεν το έχει κάνει.\nΤο μόνο πρωτόκολλο συνδυασμού που έχει εγκριθεί στις ΗΠΑ αφορά τη χορήγηση τρίτης δόσης με εμβόλιο mRNA σε ανοσοκατεσταλμένους ανθρώπους, προκειμένου να τονωθεί η γενικώς αδύναμη απόκρισή τους στις δύο πρώτες δόσεις. Το CDC προτείνει τη χρήση της ίδιας μάρκας εμβολίου για όλες τις δόσεις, αλλά εάν δεν είναι διαθέσιμο, αναφέρει πως μπορεί να χρησιμοποιηθεί και κάποιο άλλο σκεύασμα mRNA.\nΓιατί μόνο ορισμένα εμβόλια είναι εναλλάξιμα\nΟ συνδυασμός δόσεων διαφορετικών εμβολίων έχει χρησιμοποιηθεί σπανίως για άλλες ασθένειες, επισημαίνει ο Τζέικομπσον. Αυτό ισχύει εξαιτίας του τρόπου που χρηματοδοτείται η έρευνα για τα εμβόλια στις ΗΠΑ, αναφέρει. Προτού εγκριθεί οποιοδήποτε προϊόν, ο κατασκευαστής του πρέπει να πληρώσει μεγάλα ποσά για τη διεξαγωγή αρκετά μεγάλων μελετών που να αποδεικνύουν ότι το εμβόλιο είναι ασφαλές και αποτελεσματικό. Πρέπει επίσης να πείσει τον FDA ότι είναι ικανός να κατασκευάσει κάθε δόση με τις ίδιες ακριβώς προδιαγραφές που ίσχυαν και στις κλινικές δοκιμές.\n«Ένας κατασκευαστής δεν πρόκειται να δώσει χρήματα και για να διαπιστώσει εάν το προϊόν του συνδυάζεται με εκείνα άλλων κατασκευαστών. Δεν έχουν κάποιο οικονομικό όφελος για να το κάνουν αυτό», αναφέρει ο Τζέικομπσον.\nΑνεξάρτητοι επιστήμονες πραγματοποιούν αυτή την έρευνα μόνοι τους και παρουσιάζουν τα στοιχεία στην ACIP. Με βάση αυτά τα ανεξάρτητα στοιχεία, η επιτροπή έχει συμφωνήσει, για παράδειγμα, ότι τα παιδιά κάτω των εννέα ετών που κάνουν το πρώτο τους εμβόλιο κατά της γρίπης, το οποίο απαιτεί δύο δόσεις, μπορούν με ασφάλεια να λάβουν οποιοδήποτε από τα περίπου δώδεκα προϊόντα που είναι διαθέσιμα, σημειώνει ο Τζέικομπσον. Είναι επίσης δυνατόν να υπάρξει εναλλαγή εμβολίων για την Ηπατίτιδα Α και Β.\n«Έρευνες δεκαετιών έχουν δείξει ότι, γενικώς, εάν τα αντιγόνα παράγονται από ένα εμβόλιο με παρόμοιο τρόπο, μπορεί να γίνει συνδυασμός. Αλλά υπάρχουν κάποιες σημαντικές εξαιρέσεις», προσθέτει ο ίδιος.\nΓια παράδειγμα, ο συνδυασμός μεταξύ κατασκευαστών εμβολίων του μηνιγγιτιδόκοκκου Β δεν επιτρέπονται. «Εάν ο παροχέας δεν μπορεί να χορηγήσει την ενισχυτική δόση με το ίδιο εμβόλιο, θα πρέπει να ξεκινήσει από την αρχή ο εμβολιασμός», τονίζει.\nΚάποιες χώρες έχουν ήδη αποφασίσει ότι κάποια άτομα μπορούν να λάβουν μια διαφορετική δεύτερη δόση εμβολίου Covid-19. Όταν εμφανίστηκαν σπάνιες θρομβώσεις σε μικρό αριθμό νεώτερων εμβολιασθέντων με το σκεύασμα της AstraZeneca, κάποιες κυβερνήσεις δίσταζαν να επιμείνουν σε χορήγηση της δεύτερης δόσης με το ίδιο εμβόλιο, σε όσους είχαν λάβει ήδη την πρώτη δόση με αυτό.\n«Αυτό ακριβώς είναι που περιμένουμε και γι αυτό επιθυμούμε την παραγωγή περισσότερων στοιχείων», λέει ο Σνέιπ από τη μελέτη Com-COV. Στον Καναδά, τα άτομα που έχουν κάνει την πρώτη δόση με AstraZeneca μπορούν να ολοκληρώσουν τον εμβολιασμό τους με ένα εμβόλιο mRNA της επιλογής τους.\nΘα πρέπει να δοκιμαστεί ο συνδυασμός;\nΜε το κατακερματισμένο σύστημα υγείας των ΗΠΑ, είναι πιθανό πως κάποιοι άνθρωποι στη χώρα έχουν κάνει τη δεύτερη ή την τρίτη δόση με διαφορετικό εμβόλιο με μη νόμιμο τρόπο. Ίσως υπάρχουν κάποιοι που το έκαναν αυτό, επειδή επηρεάστηκαν από τα στοιχεία που έδειχναν ισχυρότερη προστασία για κάποια εμβόλια ή επειδή ενοχλήθηκαν που δεν έχουν εγκριθεί ακόμη στις ΗΠΑ οι ενισχυτικές δόσεις των J&J και Moderna.\nΠαρόλο που τα προκαταρκτικά αποτελέσματα της μελέτης του NIH δείχνουν κάποια οφέλη, ο αριθμός των ανθρώπων που συμμετείχαν ήταν μικρός. Και παρόλο που δεν υπήρξαν σοβαρές παρενέργειες, οι ανεπιθύμητες αντιδράσεις δεν θα γίνουν αντιληπτές παρά μόνο αφότου έχουν εμβολιαστεί δεκάδες χιλιάδες ακόμη άνθρωποι με συνδυασμό σκευασμάτων, αναφέρει ο Πιέδρα. Επιπλέον, δεν έχει ακόμη διαπιστωθεί εάν οι αλλαγές στο ανοσοποιητικό σύστημα που παρατηρούνται 15 ημέρες μετά το εμβόλιο μεταφράζονται τελικά σε προστασία από την ασθένεια.\nΕπιπλέον, εάν διαλέξει κάποιος τη δική του μη εγκριθείσα ενισχυτική δόση, τι θα συμβεί εάν κάποια έρευνα δείξει αργότερα πως είναι καλύτερος ένας άλλος συνδυασμός; Γι’ αυτό οι ειδικοί υποστηρίζουν πως είναι κακή ιδέα να γίνει κάποιος ο σύμβουλος εμβολιασμού του εαυτού του και να κάνει κάποια δόση εκτός του προβλεπόμενου πλαισίου. «Η απόφαση σχετικά με τον συνδυασμό ή μη των εμβολίων», λέει ο Τζαβέιντ, «θα πρέπει να ληφθεί με ασφαλή και επιστημονικό τρόπο και όχι στην τύχη».


Σε τουλάχιστον δύο παραλλαγές θα δούμε το Huawei Mate 20 Lite | Techingreek.com\nΣτα αυτιά μας έχουν φθάσει πολλοί ψίθυροι για τα επερχόμενα Mate 20 και Mate 20 Pro,αλλά μέχρι στιγμής δεν υπήρχε καμία αναφορά για την έκδοση Lite. Ωστόσο να που σήμερα ο περίφημος leakster που ποστάρει με το όνομα Roland Quandt αναφέρει πως θα εμφανιστεί το Mate 20 Lite σε δύο παραλλαγές και αυτό προκύπτει από το γεγονός πως υπήρξαν δύο διαφορετικά κωδικά ονόματα περί αυτού: “Sydney M + Sydney I”. Υπάρχουν υπόνοιες ότι θα φέρει έναν αναβαθμισμένο αναγνώστη δαχτυλικών αποτυπωμάτων κάτω από την επιφάνεια της οθόνης.\nΩστόσο, δεν πιστεύουμε ότι η Huawei θα βάλει αυτή την νέα και πολύ προηγμένη τεχνολογία στον οικονομικό Mate 20 Lite. Επίσης, αν ακολουθήσει τα βήματα του Mate 10 Lite του προηγούμενου έτους με την οθόνη LCD, αυτό δεν θα επέτρεπε την ενσωμάτωση του αναγνώστη δακτυλικών αποτυπωμάτων κάτω από την οθόνη. Έτσι μαντεύουμε πως πιθανότερο όλων είναι να δούμε έναν καλό παλιομοδίτικο σαρωτή δακτυλικών αποτυπωμάτων.\nΘα μάθουμε περισσότερα όταν αρχίσουν να αναδύονται κάποιες πιο αποκαλυπτικές διαρροές και υποθέτουμε ότι το μοντέλο Lite θα ξεκινήσει παράλληλα με το Mate 20 και 20 Pro.\nTags: Mate 20 Litenewsδιαρροήπαραλλαγές


ΠΑΓΚΟΣΜΙΟΠΟΙΗΣΗ: ΚΑΤΑΡΑ Η ΕΥΛΟΓΙΑ; - Μια Κρήτη - Περιβάλλον Άνθρωπος / Ανεξάρτητη Περιφερειακή Κίνηση Πολιτών\nΠΑΓΚΟΣΜΙΟΠΟΙΗΣΗ: ΚΑΤΑΡΑ Η ΕΥΛΟΓΙΑ;\nΤρίτη, 11 Ιανουάριος 2011 14:29\n«Το περίπλοκο αίνιγμα που καλούμαστε να κατανοήσουμε και να λύσουμε είναι πως παρά την ολοένα αυξανόμενη οικονομία, αυξάνεται η εγκληματικότητα και το ποσοστό των ανθρώπων που ζουν σε κατάσταση φτώχιας και οι παραγκουπόλεις δημιουργούνται σε κάθε πόλη του πλανήτη. Πως είναι δυνατόν στην περίοδο της μεγαλύτερης τεχνολογικής και επιστημονικής εξέλιξης να απειλείται η ίδια η ζωή πάνω στον πλανήτη. Βρισκόμαστε στην ολοένα και πιο ξεκάθαρη αντίληψη πως η κατάσταση έχει ξεφύγει από κάθε έλεγχο και πως οι ισχυροί του πλανήτη πραγματικά δεν γνωρίζουν τι να κάνουν.»\nΜε την πτώση του τείχους στο Βερολίνο το 1989 και πριν την ίδρυση του Παγκόσμιου Οργανισμού Εμπορίου, (WTO), ένα βασικό ερώτημα σε γεωπολιτικό επίπεδο ήταν το πώς θα γινόταν η ενσωμάτωση των 4 δις κατοίκων των πρώην Ανατολικών χωρών. Το μοντέλο που επέλεξαν οι ΗΠΑ Ευρώπη και Ιαπωνία ήταν η παγκοσμιοποίηση.\nΣε ένα άρθρο του ο καθηγητής του Harvard, Samuel P. Huntington, αναφέρει. “οι ελίτ της παγκοσμιοποίησης δεν έχουν πατρίδα, βλέπουν τα εθνικά σύνορα μιας χώρας (τα οποία με τον καιρό καταργούνται) ως εμπόδιο, και τις κυβερνήσεις ως κατάλοιπα του παρελθόντος που θα πρέπει να τους παρέχουν κάθε δυνατότητα για την διευκόλυνση και προώθηση των σχεδίων τους στο παγκόσμιο στερέωμα”.\nΌπως φαίνεται, η ανησυχία του Sir. Goldsmith, βρίσκεται στο ότι ένα αδέσμευτο και ανεξέλεγκτο σφαιρικό καθεστώς, (όπως προβλέπεται από τον Παγκόσμιο Οργανισμό Εμπορίου), θα κατάστρεφε τον τρόπο με τον οποίο η προστιθέμενη αξία μοιράζεται μεταξύ του κεφαλαίου και της εργασίας. Συμφωνίες που επιτευχθήκαν διαχρονικά για τις σχέσεις κεφαλαίου / εργασίας μέσω πολιτικών συγκρούσεων, συλλογικών συμβάσεων, απεργιών, τώρα απειλείται με κατάρρευση. Οι κοινωνικές επιπτώσεις που θα δημιουργηθούν, θα ξεπεράσουν και τις πιο δεινές προβλέψεις του Marx.\nΑν εξετάσουμε για παράδειγμα την βιομηχανία των τροφίμων, οι τέσσερεις κυρίαρχες υπερεθνικές εταιρίες του πλανήτη, (Wal-Mart - USA, Tesco - UK, Royal Ahold - NL, Carrefour - France) μετέφεραν τις δραστηριότητες τους στην Κίνα. Εκεί βρήκαν πρόσφορο έδαφος για επενδύσεις πολύ φτηνό εργατικό δυναμικό και φορολογικές ελαφρύνσεις στις εισαγωγές-εξαγωγές. Από αυτή την άποψη, τα κέρδη των μεγα-εταιριών αυτών είναι τεράστια, μιας και έχουν τέσσερεις εργάτες στην τιμή του ενός, χωρίς τον βραχνά των συνδικάτων, επιβολή ωραρίων, υγειονομικής περίθαλψης και ασφάλειας των εργαζομένων. Το ποσοστό των εργατικών ατυχημάτων είναι πολλαπλάσιο των ΗΠΑ, και ο αριθμός των αυτοκτονιών σε κινεζικά εργοστάσια είναι τραγικός. Παρά το ότι είναι ανταγωνιστικές εταιρίες, πολλά από τα προϊόντα τους είναι ακριβώς τα ίδια και το μόνο που αλλάζει είναι η ετικέτα του σκευάσματος. Αξίζει να σημειώσουμε ότι σε γενικές γραμμές η Κίνα προσπαθεί να είναι αξιόπιστη στις εμπορικές συναλλαγές που κάνει. Ωστόσο, ο όγκος παραγωγής είναι τεράστιος και αυτό οδηγεί σε λιγοστούς ελέγχους ποιότητας, οι οποίοι σπάνια φέρνουν αποτελέσματα. Για παράδειγμα, θυμηθείτε το γάλα για μωρά σε σκόνη που ήταν μολυσμένο με μελαμίνη (2008). Ένα άλλο τεράστιο ζήτημα είναι ότι στη Κίνα βρίσκεται το βασίλειο των απομιμήσεων, από ηλεκτρονικά είδη, επώνυμα ρούχα και κοσμήματα-ρολόγια, μέχρι φαρμακευτικά σκευάσματα που πολλές φορές μπορούν να αποβούν μοιραία. Αυτά τα «φάρμακα» που κατασκευάζονται σε Κίνα, Ινδίες, Βραζιλία έχουν σαρώσει το internet και κάνουν χρυσές δουλειές με ανθρώπους που δεν θέλουν να εκτεθούν π.χ. αγοράζοντας Viagra στο φαρμακείο της γειτονιάς τους, βρίσκουν τιμές ελκυστικές και βάζουν σε θανάσιμο κίνδυνο τη ζωή τους. Τα παραδείγματα είναι πολλά, με χάπια αδυνατίσματος, ηρεμιστικά και με συμπληρώματα διατροφής για τον «αθλητικό κόσμο». Οι μνήμες του σκανδάλου των Ολυμπιακών Αγώνων του 2004 είναι ακόμα νωπές.\nΟι χώρες αυτές κατάφεραν και γεύονται τα θετικά της παγκοσμιοποίησης με ρυθμούς ανάπτυξης σε υψηλά ποσοστά και μια ομάδα νέων εξειδικευμένων πολιτικών που δεν επιτρέπουν να γίνονται επενδύσεις ρίσκου και είναι πολύ προσεκτικοί ως προς τους ξένους επενδυτές και κυρίως στους όρους που θέτουν, οι οποίοι είναι αρκετά αυστηροί. Η παγκοσμιοποίηση έφερε και θετικά στοιχεία στον πλανήτη, όπως η εύκολη διακίνηση της γνώσης, τεχνολογίας και τεχνογνωσίας, το μοίρασμα της προόδου στην Ιατρική, κ.ά. Όμως είναι κοινή παραδοχή πως ο λαός του πλανήτη Γη βρίσκεται σε πολύ χειρότερη θέση καθώς η κοινωνίκο-οικονομική ψαλίδα της ανισότητας μεταξύ των εχόντων και μη-εχόντων, έχει ξεπεράσει κάθε προηγούμενο και θα συνεχίσει να ανοίγει καθώς η ωμή κερδοσκοπία, κύριο χαρακτηριστικό του 19ου αιώνα, έχει επιστρέψει για τα καλά.\nΗ αυξανόμενη τάση των κατοίκων να εγκαταλείπουν την ύπαιθρο και να αστικοποιούνται, έχει ως αποτέλεσμα την πτώση της γεωργίας σε παγκόσμιο επίπεδο. Με τον πληθυσμό της Γης να αυξάνεται οι πρώτες ύλες μειώνονται δημιουργώντας κρίση στην γεωργία την καλλιέργεια και κατ’ επέκταση στην κτηνοτροφία. Έτσι, αναπόφευκτα, δημιουργούνται οι βιομηχανοποιημένοι κολοσσοί σίτισης οι οποίοι έχουν ολοκληρωτικά αναλάβει την παραγωγή, επεξεργασία, την προώθηση και διανομή. Η βιομηχανία της γεωργίας πάντα περιλαμβάνει ρίσκα όπως αυξομειώσεις σε τιμή, καιρικές συνθήκες, και ασθένειες, που είναι αδύνατον να προβλεφθούν. Όσοι καταφέρουν να είναι γρηγορότεροι, καλύτεροι και φθηνότεροι θα ελέγξουν την αγορά. Αυτοί οι παράγοντες οδήγησαν στην βιοτεχνολογία για την αύξηση της παραγωγής, ενισχύοντας τις καλλιέργειες ώστε να είναι ανθεκτικές σε εξωγενείς παράγοντες και να έχουν μεγαλύτερη ποσότητα του προϊόντος. Όμως οι συνέπειες από την είσοδο των Γενετικά Τροποποιημένων Οργανισμών στην ζωή μας είναι ένα γεγονός ανησυχητικό, καθώς δεν μπορούμε να γνωρίζουμε τους κινδύνους που συνοδεύουν αυτές οι παρεμβάσεις στην μητέρα φύση. Με την κοινή παραδοχή πως ζούμε σε μια περίοδο όπου το ωμό κέρδος και η κυριαρχία είναι το ζητούμενο, δεν θα είναι σενάριο επιστημονικής φαντασίας-θρίλερ, η σκέψη πως ο διαβολικός κόσμος της κερδοσκοπίας έχοντας σύμμαχο την κυβερνητική ίντριγκα, την δολοπλοκία, την πολιτική της διαφθοράς και του εξαναγκασμού, επιτρέπουν τον γενετικό χειρισμό, (μετάλλαξη) και τη κατοχύρωση (πατέντα) των μορφών ζωής να χρησιμοποιούνται για να κερδίσουν τον παγκόσμιο έλεγχο της παραγωγής προϊόντων. Δυστυχώς, ο φόβος ότι στο πιάτο μας μπορεί να έχουμε προϊόντα της Monsanto, μια εταιρεία που για πάνω από μισό αιώνα κατασκεύαζε προϊόντα που σκότωναν την ζωή, (DDT-Agent Orange), τώρα δίνουν ζωή με μεταλλαγμένη μορφή!! Είναι τραγική ειρωνεία η κίνηση της Αμερικανικής Ανθρωπιστικής Βοήθειας να προσφέρει δημητριακά και άλλα τρόφιμα μεταλλαγμένα σε ανθρώπους που λιμοκτονούσαν στην Αφρική, οι οποίοι προτίμησαν να πεθάνουν από την πείνα παρά να φάνε αυτή την τροφή.\nΣε έναν κόσμο όπου τα πάντα διακινούνται με τρόπους ανεξέλεγκτους καθώς οι συμφωνίες των υπερεθνικών και των πολιτικών συμφερόντων είναι ο νόμος, η υποτιθέμενη ετικέτα ποιότητας και προέλευσης έχει πάψει να αποτελεί προστασία για τον καταναλωτή καθώς αυτό που έχει στο τραπέζι του μπορεί να ξεκίνησε π.χ. από το Μεξικό, να πήγε στην Κίνα, στην Γαλλία και τελικά να «βαπτίστηκε» και Ελληνικό.\nΆντε, και καλή μας όρεξη.


Κυριακή, 22 Φεβρουαρίου 2015 ~ ΣΚΟΠΕΛΟΣ ΝΙΟΥΣ Iστολόγιο για τις Βόρειες Σποράδες\n"Φωτιά" στο πρωτάθλημα έβαλε ο Παναθηναϊκός επικρατώντας με 2-1 του Ολυμπιακού στο ντέρμπι της "Λεωφόρου", μειώνοντας στους 3 βαθμούς πλέον την διαφορά από την κορυφή. Το αυτογκόλ του Μαζουακού στο 49' και το τέρμα του Πέτριτς στο 78' έκριναν την αναμέτρηση. Μείωσαν με τον Ντομίνγκες στις καθυστερήσεις οι "ερυθρόλευκοι".\nΕΛΛΑΔΑ ΥΓΕΙΑ ΚΑΤΑΓΓΕΛΙΕΣ ΑΠΟΤΕΛΕΣΜΑΤΑ\nΔιάβασα πρόσφατα ένα άρθρο το οποίο ενώ θα έπρεπε να με κάνει να χαρώ, όπως και ΟΛΟΥΣ όσους έχουν θέματα υγείας και όχι μόνο, μου άφησε μια «πίκρα», ΟΧΙ γιατί δεν με έπεισαν οι «προθέσεις», αλλά επειδή και στο παρελθόν ειπωθήκαν πολλά, αλλά δεν είχαν ΚΑΝΕΝΑ αποτέλεσμα..\nΝα δούμε το άρθρο….\n«Την αποκάλυψη σκανδάλου με ιδιωτικές εταιρείες προαναγγέλλει ο υπουργός Υγείας Π. Κουρουμπλής στην Εφημερίδα των Συντακτών και υπόσχεται δωρεάν νοσοκομειακή και φαρμακευτική περίθαλψη\nΠαναθηναϊκός - Ολυμπιακός. Οι ενδεκάδες των δύο ομάδων\nΟ Παναθηναϊκός υποδέχεται τον Ολυμπιακό (19.30) στη Λεωφόρο στο ντέρμπι του ελληνικού πρωταθλήματος. Το enikos.gr θα σας ενημερώνει συνεχώς για την εξέλιξη του αγώνα...\nΔείτε άλλο ένα βίντεο από τα επεισόδια που σημειώθηκαν στη Λεωφόρο πριν από το ντέρμπι του Παναθηναϊκού με τον Ολυμπιακό.\nΠΑΝΑΘΗΝΑΪΚΟΣ-ΟΛΥΜΠΙΑΚΟΣ PAO-OLYMPIAKOS Live Streaming\nΠΑΝΑΘΗΝΑΪΚΟΣ-ΟΛΥΜΠΙΑΚΟΣ Live Streaming\n«Πάγωσαν» τα κυβερνητικά στελέχη, αναφέρουν τα ίδια δημοσιεύματα όταν ο υπουργός οικονομικών τους ανέφερε ότι αν δεν υπέγραφε την Παρασκευή το προσχέδιο συμφωνίας, οι δανειστές του ελληνικού κράτους τον είχαν απειλήσει ότι θα οδηγούσαν την Ελλάδα σε άτακτη χρεοκοπία. (Μπλόφα ήταν αυτό κατά την άποψη μας, αλλά ας το προσπεράσουμε).\nΣ' αυτό το σημείο να αναφέρουμε ότι υπάρχει ρεπορτάζ της El Pais σύμφωνα με το οποίο ο Ντράγκι εκβίασε τη συμφωνία των Βρυξελλών με το χαρτί της κατάρρευσης των τραπεζών μας-\nΑΧ ΤΟ ΜΝΙ\nΠες τρόικα παιδί μου Αλέξη;\nΑκυρώθηκε λόγω κακοκαιρίας η καρναβαλική παρέλαση\nΣφορδό κύμα κακοκαιρίας πλήττει από τις πρώτες πρωϊνές ώρες της Κυριακής την Ζάκυνθο με αποτέλεσμα να ακυρωθεί η σημερινή μεγάλη καρναβαλική παρέλαση που είχε προγραμματιστεί να αρχίσει στις 15:00.\nΚεραυνοί Γλέζου κατά της κυβέρνησης: Βαφτίζουμε το κρέας, ψάρι\nLive Streaming: PAOK - Panathinaikos 17:00\nΤο εισιτήριο για για τον τελικό θέλει ο Παναθηναϊκός, ο οποίος αντιμετωπίζει σε νοκ άουτ παιχνίδι τον ΠΑΟΚ. Δείτε το παιχνίδι από το\nΔείτε ζωντανά τον αγώνα ΠΑΝΑΘΗΝΑΙΚΟΣ ΠΑΟ- ΟΛΥΜΠΙΑΚΟΣ ΟΣΦΠ (19:30 Live Streaming, Panathinaikos Athens - Olympiacos Piraeus)\nΔείτε ζωντανά τον αγώνα ΠΑΝΙΩΝΙΟΣ - ΛΕΒΑΔΕΙΑΚΟΣ (17:15 Live Streaming, Panionios Athens - Levadiakos FC)\nΔείτε ζωντανά τον αγώνα ΑΣΤΕΡΑΣ ΤΡΙΠΟΛΗΣ - ΟΦΗ (15:00 Live Streaming, Asteras Tripolis - OFI Crete)\nΚουμάντο με τα δικά μας λεφτά; Δεν εγκρίθηκε Η τοποθέτηση του Γιώργου Μιχελή\nTο διαβάσαμε και δεν πιστεύαμε σ’ αυτό που βλέπαν τα μάτια μας:\n«Δεν εγκρίθηκε – λέει η είδηση - από τον Ενιαίο Μηχανισμό Εποπτείας της Ευρωπαϊκής Κεντρικής Τράπεζας (Single Supervisory Mechanism - SSM) η τοποθέτηση του Γιώργου Μιχελή στη θέση του διευθύνοντος συμβούλου (CEO) της Εθνικής Τράπεζας. Τη σχετική πληροφορία επιβεβαίωσαν τόσο τραπεζικοί κύκλοι όσο και κυβερνητικοί. Ο SSM ενέκρινε την τοποθέτηση της Λούκας Κατσέλη στη θέση της προέδρου της Εθνικής, ωστόσο για να αναλάβει καθήκοντα θα πρέπει ο Μηχανισμός Ενιαίας Εποπτείας να εγκρίνει το νέο πρόσωπο που θα προτείνει η κυβέρνηση για τη θέση του....\nδιευθύνοντος συμβούλου της Εθνικής»!\nΕίναι δυνατόν; Η πρόσφατα εκλεγμένη κυβέρνηση που την ψήφισε ο λαός για να εφαρμόσει το ριζοσπαστικό της πρόγραμμα και για να γλιτώσει, εκτός των άλλων, από οποιαδήποτε ξένη κηδεμονία, να μην μπορεί να διορίσει όποιον θέλει διευθύνοντα σύμβουλο μιας τράπεζας; Πολύ περισσότερο μάλιστα που ο ελληνικός λαός υποχρεώθηκε να διασώσει τις τράπεζες με τα δικά του λεφτά και που ματώνει για να εξοφλήσει τα δανεικά που αυτές ρούφηξαν; Που είναι πια δικές του τράπεζες;\nΜετάβαση στο «αριστερό» ντεκόρ ΑΠΑΤΗΣ… Δεν περιμέναμε, η νέα κυβέρνηση, να τα δώσει όλα και να πέσει στα τέσσερα σε τόσο μικρό χρονικό διάστημα...\nΤΩΡΑ στήνεται το «αριστερό» ντεκόρ της...\nΕΚΤΑΚΤΟ “Κόβουν δραχμές αβέρτα στο Εθνικό Νομισματοκοπείο”\nΧΩΡΙΣ ΣΧΟΛΙΟ. Διαβάστε την ανακοίνωση της Κομμουνιστικής τάσης του ΣΥΡΙΖΑ για την απόφαση του Eurogroup.\nΣΚΟΠΕΛΟΣ ταραμοσαλάτα από την ταβέρνα Σπιτάλια\nΠΡΟΣΟΧΗ ΚΙΝΔΥΝΟΣ ΤΗ ΚΑΘΑΡΑ ΔΕΥΤΕΡΑ ΣΤΟΥΣ ΠΑΡΑΚΑΤΩ ΝΟΜΟΥΣ !!\nΠροειδοποιεί το Greek-Weather.Org, για ακραία καιρικά φαινόμενα κατά τη διάρκεια της Καθαράς Δευτέρας στους παρακάτω νομούς της Ελλάδας. Όπως τονίζει, θα βρέξει σε όλη την Ελλάδα χωρίς καμία εξαίρεση, ωστόσο επισημαίνει όπως θα δείτε παρακάτω, σε ποιους νομούς θα σημειωθούν τα πιο ισχυρά καιρικά φαινόμενα.\n«Το κράτος έχει συνέχεια» δηλώνουν κάποιοι απ’ την κυβέρνηση σήμερα. Αν πίστευαν και στον λαό θα διαπίστωναν ότι και οι αγώνες του μπορεί να έχουν συνέχεια και να είναι νικηφόροι. Αρκούνται όμως στο ρόλο των «εκπροσώπων» κι αυτοί, επικαλούμενοι την εκλογική νομιμοποίηση. Το έχουμε ξαναδεί το έργο …\nΚαλό θα είναι κάποιοι να εμπιστεύονται τον λαό και να διδάσκονται από την ιστορία του. Θα τους θυμίσουμε λοιπόν τι συνέβη τέτοιες μέρες πριν από 72 χρόνια.\nΗ χώρα μας βρίσκεται από την κατοχή των δυνάμεων του άξονα και ο λαός της λιμοκτονεί. Την ίδια στιγμή μετά τις τεράστιες απώλειες που είχε επιφέρει ο Κόκκινος Στρατός στις χιτλερικές δυνάμεις με αποκορύφωμα την νίκη του στην μάχη του Στάλιγκραντ, τα γερμανικά στρατεύματα χρειαζόταν επειγόντως νέες δυνάμεις. Να υπάρξουν δηλαδή γερμανοτσολιάδες από κατακτημένα κράτη ή να αποδεσμευτούν Γερμανοί που μέχρι τότε δεν ήταν στα πολεμικά μέτωπα αλλά απασχολούταν στα μετόπισθεν δουλεύοντας σαν εργάτες σε Γερμανικά εργοστάσια, ειδικά κατασκευής πολεμικού υλικού.\nΕντοπίστηκε πτώμα άνδρα να επιπλέει στη θάλασσα\nΠτώμα άνδρα, ηλικίας 40 με 50 ετών, εντοπίστηκε από περιοίκους να επιπλέει στη θαλάσσια περιοχή της Νέας Αρτάκης στην Εύβοια.\nΆμεσα ειδοποιήθηκε το Λιμενικό Σώμα και πλωτό σκάφος περισυνέλεξε τη σορό. Ο άτυχος άνδρας φορούσε παπούτσια αθλητικά λευκά, τζιν παντελόνι και πουλόβερ με άσπρες ρίγες.\nΜπορεί κάποιος να κάμει την ανάγκη φιλοτιμία κι έτσι να εμφανίζει αυτό που κατ' ανάγκη γίνεται ως κάτι που γίνεται οικειοθελώς. Ωραία όλα αυτά, συνοδευόμενα συχνά κι από το σύνηθες, την καραμέλα των ημερών, αξιοπρέπεια. Ανοίγεις το λεξικό και για την αξιοπρέπεια βρίσκεις, ως πλήρες ερμήνευμα στο ουσιαστικό, πως πρόκειται για σεβασμό κι εκτίμηση στον εαυτό μας, αλλά χωρίς έπαρση και τήρηση των κανόνων σωστής συμπεριφοράς, ευγένεια δε ήθους. Για να γίνει βαθιά κατανοητή η λέξη, το χαρακτηριστικότερο παράδειγμα είναι η φράση «δέχτηκε την ήττα με αξιοπρέπεια».\nΤα ήθη αλλάζουν ανά εποχή και κοινωνικό χωρόχρονο. Το ήθος εμπεριέχει διαχρονικές και αυτοπροσδιοριστικές και ετεροπροσδιοριζόμενες παραμέτρους. Η αξιοπρέπεια είναι καταρχήν συμπεριφορά. Βασισμένη σε συναίσθημα περηφάνιας, αυτοεκτίμησης, αυτοσεβασμού, αυταξίας και ενίοτε παραπέμπει εξωτερικώς και σε αρχοντιά κι όταν κυριαρχεί η ευθύτητα δίνει αγέρωχη εντύπωση, κοντολογίς περιγράφεται και ως κιμπαρλίκι.\nΚύπελλο Ελλάδος-Μπάσκετ ΠΑΟΚ - Παναθηναϊκός Live Stream PAOK – Panathinaikos (Basketball)\nΛάρισα - Ολυμπιακός Βόλου LIVE STREAMING. Larissa - Olympiakos Volos LIVE STREAMING\nΠαναθηναϊκός - Ολυμπιακός Panathinaikos Athens - Olympiacos Piraeus Live Streaming\nΠλατανιάς - Κέρκυρα Platanias - Kerkyra Live Streaming\nΠανιώνιος - Λεβαδειακός Panionios Athens - Levadiakos FC Live Streaming\nΑστέρας Τρίπολης - ΟΦΗ Asteras Tripolis - OFI Crete Live Streaming\n▼ Φεβ 22 (33)\nΔείτε ζωντανά τον αγώνα ΠΑΝΑΘΗΝΑΙΚΟΣ ΠΑΟ- ΟΛΥΜΠΙ...\nΔείτε ζωντανά τον αγώνα ΠΑΝΙΩΝΙΟΣ - ΛΕΒΑΔΕΙΑΚΟΣ (1...\nΔείτε ζωντανά τον αγώνα ΑΣΤΕΡΑΣ ΤΡΙΠΟΛΗΣ - ΟΦΗ (15...\nΚουμάντο με τα δικά μας λεφτά; Δεν εγκρίθηκε Η τοπ...\nΜετάβαση στο «αριστερό» ντεκόρ ΑΠΑΤΗΣ… Δεν περιμέν...\nΕΚΤΑΚΤΟ “Κόβουν δραχμές αβέρτα στο Εθνικό Νομισματ...\nΠΡΟΣΟΧΗ ΚΙΝΔΥΝΟΣ ΤΗ ΚΑΘΑΡΑ ΔΕΥΤΕΡΑ ΣΤΟΥΣ ΠΑΡΑΚΑΤΩ ...\n«Το κράτος έχει συνέχεια» δηλώνουν κάποιοι απ’ την...\nΚύπελλο Ελλάδος-Μπάσκετ ΠΑΟΚ - Παναθηναϊκός Live S...\nΛάρισα - Ολυμπιακός Βόλου LIVE STREAMING. Larissa ...\nΠαναθηναϊκός - Ολυμπιακός Panathinaikos Athens - ...\nΠλατανιάς - Κέρκυρα Platanias - Kerkyra Live Stre...\nΠανιώνιος - Λεβαδειακός Panionios Athens - Levadi...\nΑστέρας Τρίπολης - ΟΦΗ Asteras Tripolis - OFI Cre...


Όλες οι συνταγές!!!! - Page 21 of 22 - DemiDeli - Αγαπημένες Συνταγές\nΠαρόλο που το πρώτο γλυκό το έφτιαξα στα οχτώ μου χρόνια, κάποια γλυκά ήταν για μένα μύθος και τα απολάμβανα από τα χεράκια της μητέρας μου ή της γιαγιάς μου.\nΈνα από αυτά ήταν και η μουσταλευριά, καθώς θυμάμαι να βάζουν στάχτη και να βράζουν το μούστο ώστε αυτός να καθαρίσει (;).\n4,50 / 5 (4 αξιολογήσεις)\nΣεπτέμβρης… και όσοι μένουν κοντά σε αμπέλια θα έχουν την ευκαιρία να προμηθευτούν μούστο και καλό πετιμέζι!!!\nΠάντα τρελαινόμουν για μουσταλευριά οπότε μόλις αντιλήφθηκα ότι το κοντινό πατητήρι είχε ανοίξει, προμηθεύτηκα 3 λίτρα μούστο και 1 λίτρο πετιμέζι!!!


dromena: «Πράσινο φως» από το ΚΑΣ στις θερινές εκδηλώσεις στο Ηρώδειο\n«Πράσινο φως» από το ΚΑΣ στις θερινές εκδηλώσεις στο Ηρώδειο\nΠολύ μουσική, ελληνική και ξένη, λιγότερο θέατρο και χορός συνθέτουν τις φετινές εκδηλώσεις στο Ηρώδειο, που δεν είναι ενταγμένες στο πρόγραμμα του Ελληνικού Φεστιβάλ. Το Κεντρικό Αρχαιολογικό Συμβούλιο (ΚΑΣ) ενέκρινε τα αιτήματα του Φεστιβάλ, ενώ άλλες 18 εκδηλώσεις θα παρουσιαστούν από τα τέλη Αυγούστου έως τον Οκτώβριο.\nΣτη σκηνή του Ηρωδείο θα ανέβουν οι Διονύσης Σαββόπουλος, Μαρία Φαραντούρη, Σταύρος Ξαρχάκος, Δημήτρης Παπαδημητρίου, Θύμιος Καρακατσάνης, Κώστας Βουτσάς θα εμφανιστούν μεταξύ άλλων στη σκηνή του Ηρωδείου.\nΔεκαοκτώ είναι οι εκδηλώσεις που θα παρουσιαστούν από τα τέλη Αυγούστου ως τις αρχές Οκτωβρίου στο Ηρώδειο. Στο Κεντρικό Αρχαιολογικό Συμβούλιο είχαν υποβληθεί 28 αιτήματα. Οι εκδηλώσεις είναι λιγότερες από άλλη χρονιά.\nΑπό τους ξένους καλλιτέχνες ξεχωρίζουν τα ονόματα του Κάρλος Σάουρα, της Βανέσα Μέι, της Αΐντα Γκόμες.\nΤην 1η και 3-5 Ιουνίου, θα παρουσιαστούν οι όπερες «Καβαλερία Ρουστικάνα» και «Παλιάτσοι» της Εθνικής Λυρικής Σκηνή, σε μουσική διεύθυνση Λουκά Καρυτινού και σκηνοθεσία Γκρέιαμ Βικ.\nΣτις 12 Ιουνίου η Κρατική Ορχήστρα Θεσσαλονίκης, υπό τη διεύθυνση του Αλέξανδρου Μυράτ και με σολίστ τον Κυπριανό Κατσαρή (πιάνο), θα παρουσιάσει το αφιέρωμα στον Φραντς Λιστ με αφορμή τα 200 χρόνια από τη γέννηση του μεγάλου Ούγγρου συνθέτη, ενώ στις 18 Ιουνίου θα δοθεί η παράσταση «Νιζίνσκι: Είμαι μια μαριονέτα του Θεού ...», μια φιλόδοξη περφόρμανς του Σταύρου Τσακίρη με τους Κωνσταντίνο Ρήγο, Γιάννη Τσορτέκη, Ευδοκία Ρουμελιώτη και Τατιάνα\nΣτις 24 Ιουνίου η Ορχήστρα των Χρωμάτων, υπό τη διεύθυνση του Μίλτου Λογιάδη, θα δώσει συναυλία αφιερωμένη στον Οδυσσέα Ελύτη, με αφορμή τα 100 χρόνια από τη γέννησή του. Θα ακουστεί το «Κοντσέρτο για πιάνο και ορχήστρα αρ. 21» του Μότσαρτ, αγαπημένο κομμάτι του Ελύτη, και ο Γιώργος Κουρουπός θα παρουσιάσει το μελοποιημένο «Μονόγραμμα» του ποιητή. Θα συμμετέχει επίσης η Χορωδία της ΕΡΤ.\nΣτις 26 Ιουνίου η συναυλία της Φιλαρμονικής Ορχήστρας της Σκάλας του Μιλάνου, υπό τη διεύθυνση του Σεμιόν Μπίτσκοφθα, είναι αφιερωμένη στον Γκουστάβ Μάλερ με αφορμή τα 100 χρόνια από τον θάνατό του, ενώ στις 29 και 30 Ιουνίου το Δημοτικό Περιφερειακό Θέατρο Κρήτης θα συμμετάσχει στο πρόγραμμα του Φεστιβάλ με την κωμωδία του Κάρλο Γκολντόνι «Υπηρέτης δύο Αφεντάδων» σε σκηνοθεσία Γιάννη Κακλέα.\nΣτις 5 Ιουλίου θα δοθεί η παράσταση «Θρόνος Ατρειδών» του Άρη Ρέτσου, ο οποίος έχει επιμεληθεί τη σκηνοθεσία, την επεξεργασία κειμένων, τη μουσική διδασκαλία, τη μουσική σύνθεση, τη σκηνογραφία, την κινησιολογία και τη δραματουργία.\nΠρόκειται για ένα ταξίδι μνήμης στον τραγικό μύθο των Ατρειδών, με τους Κωσταντίνο Αβαρικιώτη (Αγαμέμνων), Κόρα Καρβούνη (Κλυταιμνήστρα), Ερμή Μαλκότση (Ορέστη) και Αλεξία Καλτσίκη (Ηλέκτρα).\nΣτις 9 και 10 Ιουλίου ο Ουζντί Μουαουάντ θα παρουσιάσει την παράσταση «Γυναίκες: Τραχίνιες, Ηλέκτρα, Αντιγόνη», μια τριλογία βασισμένη στις τρεις τραγωδίες του Σοφοκλή. Ο σκηνοθέτης, συγγραφέας και ηθοποιός Μουαουάντ πέρασε τα παιδικά του χρόνια στον Λίβανο, την εφηβεία του στο Παρίσι και κάποιο διάστημα στον Καναδά, πριν επιστρέψει στη Γαλλία. Σκηνοθετεί τις τραγωδίες του Σοφοκλή μαζί με τον γαλλοκαναδικό του θίασο.\nΘα ακολουθήσουν στις 13 Ιουλίου συναυλία της Συμφωνικής Ορχήστρας του Θεάτρου Μπολσόι με έργα Ραχμάνινοφ και Ντβόρζακ και στις 15 Ιουλίου η παρουσίαση της Δεύτερης Συμφωνίας του Γκουστάβ Μάλερ από την Κρατική Ορχήστρα Αθηνών και με τη διεύθυνση του Βασίλη Χριστόπουλου.\nΣτις 19-20 Ιουλίου η χορευτική παράσταση από την κορυφαία Γαλλίδα χορεύτρια Σιλβί Γκιγιέμ αποτελεί σίγουρα το καλλιτεχνικό γεγονός του καλοκαιριού. Το ρεσιτάλ της αποτελείται από τρεις καινούργιες δημιουργίες που χορογράφησαν ειδικά γι αυτήν ο Ματς Εκ, o Ουίλιαμ Φόρσαϊθ και o Γίρζι Κίλιαν.\nΟ Ιούλιος ολοκληρώνεται στο Ηρώδειο με την όπερα «Ναμπούκο» του Τζουζέπε Βέρντι, παραγωγή της Εθνικής Λυρικής Σκηνής, που θα παρουσιαστεί εκτός Φεστιβάλ. Η σκηνοθεσία είναι του Βασίλη Νικολαΐδη, ενώ οι ημερομηνίες που θα ανέβει είναι 23, 24, 26 και 27 Ιουλίου.\nΑκόμα θα παρουσιαστούν οι εξής εκδηλώσεις:\n28 Αυγούστου: «Λυσιστράτη» του Αριστοφάνη με τους Θύμιο Καρακατσάνη, Κώστα Βουτσά, Βασίλη Τσιβιλίκα, Γιώργο Κωνσταντίνου.\n30 Αυγούστου: Συναυλία που οργανώνεται από το ΚΕΘΕΑ – Νόστος με έργα Μίκη Θεοδωράκη και με τους Γιώργο Νταλάρα, Ορχήστρα των Χρωμάτων, Χορωδία της ΔΕΗ.\n4 Σεπτεμβρίου: Συναυλία του συνθέτη Yanni με 17μελή ορχήστρα.\n5 Σεπτεμβρίου: Συναυλία – αφιέρωμα στον Νίκο Γκάτσο με την Μαρία Φαραντούρη και τον Αλκίνοο Ιωαννίδη.\n7 Σεπτεμβρίου: Κρατικό Θέατρο Βορείου Ελλάδος «Μικρά Διονύσια», παράσταση για τα 50 χρόνια λειτουργίας του θεάτρου σε σκηνοθεσία Γιάννη Ρήγα και σύνθεση κειμένων Κώστα Γεωργουσόπουλου με τον Γιώργο Αρμένη, την Ταμίλα Κουλίεβα κ. ά.\n9 Σεπτεμβρίου: Συναυλία του Σταμάτη Σπανουδάκη\n11 Σεπτεμβρίου: Συναυλία με έργα Σταύρου Ξαρχάκου\n13 Σεπτεμβρίου: «Οθέλλος» του Σέξπιρ με τον Γιώργο Κιμούλη, τον Κωνσταντίνο Μαρκουλάκη και τη Σμαράγδα Καρύδη.\n14 Σεπτεμβρίου: Συναυλία της βιολονίστας Βανέσα Μέι.\n19 Σεπτεμβρίου: Παράσταση του Σωματείου Ελλήνων Ηθοποιών με τίτλο «Το θέατρο σε δύσκολους καιρούς»\n21 Σεπτεμβρίου: Φλαμένκο από τον Κάρλος Σάουρα\n22 Σεπτεμβρίου: Χοροθέατρο «Ροές» της Σοφίας Σπυράτου στο πλαίσιο του 25ου συνεδρίου της Ευρωπαϊκής Εταιρείας Αγγειακής Χειρουργικής.\n23 Σεπτεμβρίου: Συναυλία της Συμφωνικής Ορχήστρας της Βαρσοβίας\n25 Σεπτεμβρίου: Μουσική παράσταση του Διονύση Σαββόπουλου με τους «Αχαρνείς» και τον «Πλούτο» του Αριστοφάνη\n26 Σεπτεμβρίου: Συναυλία με τα έργα του Μίκη Θεοδωράκη «Κάντο Χενεράλ» και «Ενας όμηρος» με την Ορχήστρα της ΕΡΤ και τη Μαρία Φαραντούρη σε διεύθυνση Λουκά Καρυτινού.\n27 Σεπτεμβρίου: Συναυλία της Εθνικής Συμφωνικής Ορχήστρας της ΕΡΤ με το έργο «Κάρμινα Μπουράνα» του Καρλ Ορφ σε διεύθυνση Λουκά Καρυτινού.\n3 Οκτωβρίου: Μουσικό αφιέρωμα στο έργο του Δημήτρη Παπαδημητρίου.\n4 Οκτωβρίου: «Σαλώμη» μουσικοχορευτική παράσταση με την Αΐντα Γκόμες.\n5 ή 6 Οκτωβρίου: Συναυλία της Αρλέττας (ανάλογα με την πραγματοποίηση συναυλίας και του Γιάννη Σπανού σε μία από τις δύο ημερομηνίες)\nΤην επιλογή των εκδηλώσεων έκανε ειδική επιτροπή αποτελούμενη από την προϊσταμένη της Διεύθυνσης Προϊστορικών και Κλασικών Αρχαιοτήτων Νικολέττα Βαλάκου, την έφορο Ακροπόλεως κυρία Σταυρούλα Σαμαρτζίδου, τον προϊστάμενο της Διεύθυνσης Χορού και Θεάτρου Νικόλαο Λένο, την προϊσταμένη του Τμήματος Γραμματείας του Κεντρικού Αρχαιολογικού Συμβουλίου κυρία Ελενα Κουντούρη, τους συνθέτες Γιώργο Κουρουπό και Χρήστο Αναστασίου, την διευθύντρια της Κρατικής Σχολής Ορχηστρικής Τέχνης κυρία Παυλίνα Βερέμη και τον νομικό σύμβουλο του ΥΠΠΟ Αντώνη Κλαδιά.\nΠροβληματισμό προκάλεσε ωστόσο στο συμβούλιο η, για μία ακόμη χρονιά, συνεχής χρήση του Ωδείου Ηρώδου Αττικού, που έχει ως αποτέλεσμα την καταπόνηση του μνημείου.\nΣύμφωνα με πρόταση της γενικής γραμματέως του υπουργείου Πολιτισμού και Τουρισμού, Λίνας Μενδώνη, επιτροπή επιστημόνων θα μελετήσει τις αντοχές του και να καταθέσει τις απόψεις της για το αν και ποια μέτρα πρέπει να ληφθούν για την προστασία του.\nΗ έγκαιρη παράδοση του πορίσματος -ως τον Σεπτέμβριο- κρίνεται ως απαραίτητη προϋπόθεση, όπως τόνισε η ίδια, προκειμένου να ενημερωθούν και οι ενδιαφερόμενοι. Να σημειωθεί ότι στο Ηρώδειο είναι σε εξέλιξη μεγάλο πρόγραμμα συντήρησης και αναστηλώσεων.\nPosted by Times News at 9:24 PM\nLabels: Ελληνικό Φεστιβάλ, Ηρώδειο


Γκρεμίστηκαν τα ενοίκια. Δείτε τις τιμές σε όλη την Ελλάδα - Fpress.gr\nΓκρεμίστηκαν τα ενοίκια. Δείτε τις τιμές σε όλη την Ελλάδα\nΑπό 12 έως 22% έχουν μειωθεί οι τιμές των ενοικίων στην Ελλάδα το πρώτο τρίμηνο του 2013 σε σχέση με το αντίστοιχο περσινό, ενώ οι τιμές στην Θεσσαλονίκη έχουν υποστεί την μεγαλύτερη πίεση. Αυτό προκύπτει από τα στοιχεία πανελλαδικής έρευνας με την συμμετοχή των γραφείων του δικτύου της RE/MAX στην Ελλάδα.\nΌπως προκύπτει από την έρευνα, η πορεία των ενοικιάσεων κατοικιών το προηγούμενο έτος επηρεάστηκε όπως ήταν αναμενόμενο από την πορεία της ελληνικής οικονομίας. Ειδικότερα η υπερπροσφορά των κατοικιών αλλά και η μείωση του εισοδήματος των εν δυνάμει ενοικιαστών επηρέασε πτωτικά τα επίπεδα τιμών. Για το επόμενο χρονικό διάστημα, η σταθερότητα της ελληνικής οικονομίας και κατά συνέπεια η βελτίωση της ψυχολογίας, θα περιορίσει την περαιτέρω μείωση των τιμών και ταυτόχρονα σε δημοφιλείς περιοχές οι τιμές θα σταθεροποιηθούν.\nΑναζητώντας λοιπόν το προφίλ του υποψηφίου ακινήτου προς ενοικίαση, η πλειοψηφία των γραφείων που συμμετείχαν στην έρευνα, καταλήγει στα εξής συμπεράσματα:\n•Είναι στην πλειοψηφία τους τύπου: Διαμέρισμα\n(από εδώ εξαιρούνται κάποιες πολύ ακριβές περιοχές κυρίως των Βορείων προαστίων της Αττικής όπου ζητούνται μεζονέτες/μονοκατοικίες)\n•Είναι σχετικά νέα σε ηλικία (νεόδμητα και έως 10-15 ετών),\n•Αποτελούνται από 2 ή 3 υπνοδωμάτια (εκτός κάποιων περιοχών στα Βόρεια Προάστια Αττικής όπου ζητούνται μεγαλύτερα)\n•Το εμβαδόν τους κυμαίνεται από 70 έως 100 τμ (εξαιρούνται και πάλι οι περιοχές των Βορείων Προαστίων)\n•Το ύψος του μισθώματος δεν ξεπερνά τα €500 (εκτός κάποιων περιοχών όπου φτάνουν στα €1000 με €1200 το ανώτατο)\nΤα χαρακτηριστικά αυτά που προσδίδουν αξία σε ένα ακίνητο προς ενοικίαση:\n•Η αυτόνομη θέρμανση Φ/Α (στις περιοχές της Ελλάδος όπου αυτό υπάρχει) είναι το πλέον ζητούμενο χαρακτηριστικό (σε ποσοστό 76%)\n•Η ηλικία του ακινήτου (σε ποσοστό 59% ευνοούνται τα νέα ακίνητα)\n•Η θέση του ακινήτου (σε ποσοστό 53%)\n•Η ύπαρξη θέσης στάθμευσης (47%)\n•Η γενική κατάσταση του ακινήτου (35%)\n•Η ύπαρξη τζακιού (29%)\n•Ο όροφος και η θέα με ποσοστό εξίσου (24%) .\nΑναφορικά τώρα με την τάση των τιμών των ενοικίων κατοικιών στα διαστήματα που ασχολήθηκε η έρευνα, παρατηρείται μία πτώση ύψους 14-15% σε όλη την Ελλάδα.Πιο συγκεκριμένα:\n•Στη Θεσσαλονίκη η πτώση των τιμών κινήθηκε από 16-22% κατά μέσο όρο.\n•Στην Αττική η πτώση έφτασε 12-13%.\n•Στην περιφέρεια η πτώση κυμάνθηκε στο14-17%.\nΟι τιμές των ακινήτων προς ενοικίαση ανά τετραγωνικό μέτρο: • Στην Αττική κυμαίνονται κατά μέσον όρο ελάχιστα κάτω των €5 έως λίγο πάνω από €7, με κατώτατη τιμή ανά τμ €3 στα Καμίνια, Νεάπολη & Εξάρχεια και ανώτατη τα €11 στην Εκάλη & το Παλαιό Ψυχικό.\n•Στη Θεσσαλονίκη αντίστοιχα οι μέσες τιμές κυμαίνονται από €3,5 έως €5, με τις χαμηλότερες να παρατηρούνται στις Δυτικές Συνοικίες (Αμπελόκηποι, Σταυρούπολη, Εύοσμος, Κορδελιό, Ηλιούπολη & Πολίχνη) γύρω στα €2 και τις υψηλότερες στην Παλιά Παραλία που αγγίζουν τα €10.\n•Στις επαρχιακές πόλεις οι τιμές κατά μέσον όρο κυμαίνονται από €3 έως €4,5. Οι χαμηλότερες τιμές παρατηρούνται στη Λαμία στα €2 και οι υψηλότερες στην Καλαμάτα €7.\nΔείτε τον πίνακα με τις τιμές των ενοικίων σε όλη την Ελλάδα ΕΔΩ


Το ethnos.gr συμμετέχει στη στάση εργασίας της ΕΣΗΕΑ | Έθνος\nΕΛΛΑΔΑ 04.06.2019 11:01 Newsroom\nΣτην κινητοποίηση συμμετέχουν τα δημόσια και ιδιωτικά μέσα ενημέρωσης της Αττικής.\nΤο ethnos.gr διακόπτει τη ροή της ενημέρωσης από τις 11:00 μέχρι τις 16:00 συμμετέχοντας στη στάση εργασίας που έχει προκηρύξει για σήμερα η ΕΣΗΕΑ, με σκοπό τη διεξαγωγή της Γενικής Συνέλευσης.\nΣας υπενθυμίζουμε ότι αύριο Τρίτη, 4 Ιουνίου 2019, στις 11 π.μ., στο Ξενοδοχείο “DIVANI CARAVEL” - Αίθουσα “OLYMPIA” (Λεωφ. Βασιλέως Αλεξάνδρου 2), θα πραγματοποιηθεί η Γενική Συνέλευση των μελών της ΕΣΗΕΑ, με όσα μέλη κι αν είναι παρόντα.\nΕνόψει της Γενικής Συνέλευσης και προκειμένου να καταστεί δυνατή η συμμετοχή όλων μας, το Διοικητικό Συμβούλιο κηρύσσει 5ωρη στάση εργασίας την ίδια ημέρα, Τρίτη 4 Ιουνίου 2019, από τις 11 π.μ. έως τις 4 μ.μ. όλων των δημοσιογράφων σε όλα ανεξαιρέτως τα ΜΜΕ, ιδιωτικά και δημόσια της Αττικής (στις εφημερίδες, στην ιδιωτική και δημόσια ραδιοφωνία και τηλεόραση, στο ΑΠΕ-ΜΠΕ, στη Γενική Γραμματεία Ενημέρωσης - Επικοινωνίας και στις ενημερωτικές ιστοσελίδες).


Thomas Köner- Χορευτική μουσική πέρα από μετρονόμους και ρυθμούς - Το Περιοδικό\nΑντώνης Ν. Φράγκος | 09/08/2020\nΔεν είναι γνωστός στους τόπους μας ο Γερμανός πρωτοπόρος των field recordings, του dark wave, του techno και της multimedia art, ο Thomas Köner, αλλά θεωρείται ξεχωριστή φιγούρα καθότι υπηρετεί την τέχνη του για πάνω από τρεις δεκαετίες. Με εξοικείωση στην οπτική και την ηχητική τέχνη έχει κάνει περφόρμανς σε εθνικά μουσεία και γκαλερί και σε αβάντ γκαρντ φεστιβάλ ενώ έχει δουλέψει έργα για τα εθνικά ραδιόφωνα της Γαλλίας και της Γερμανίας. Στην Ελλάδα τον γνωρίσαμε πριν κάποια χρόνια από την παρουσία του σε ένα ηλεκτρονικό φεστιβάλ στο Μέγαρο με το εξαιρετικό «Novaya Zemlya», το μεγάλο νησί στην βόρεια θάλασσα της Ρωσίας όπου ο Köner διενήργησε field recordings, ντοκουμεντάροντας έτσι το συνονθύλευμα των φυσικών ήχων του παγωμένου, ερημικού τοπίου. Τελευταίο έργο του το «Motus», ένθα ο συνδυασμός εξωτερικών ήχων με συνθετητές δημιουργεί ένα ρυθμικά… «άρυθμο» σύμπαν. Με αφορμή αυτό το διπλό LP συζητήσαμε –προ covid-19 –τον τρόπο δουλειάς του, την φιλοσοφία του για τα όρια της αντίληψης και την στάση του απέναντι στην σύγχρονη μουσική.\nΤι είδους κοινωνία θα παρείχε μια χορευτική πίστα όπου ο κόσμος θα απολάμβανε την μουσική του «Motus»;\n«Ονειρεύομαι μια πίστα όπου το «Motus» θα αποτελούσε πηγή απόλαυσης. Τι είδους κοινωνία θα το επέτρεπε αυτό; -αναφέρεστε στην δήλωση που έκανα ως καλλιτέχνης. Εάν διαβάσετε προσεκτικά, βλέπετε ότι μιλάω για ένα όνειρο. Σε αυτό το όνειρο, δεν υπάρχει διάκριση μεταξύ των διαφόρων όντων: οι άνθρωποι δεν είναι ανώτεροι, δεν υπάρχουν ολοκαύτωματα ζώων, δεν υπάρχει βία μεταξύ των ειδών. Ο πλούτος κατανέμεται ομοιόμορφα, μεταξύ όλων. Δεν υπάρχει διάκριση, ούτε κατωτερότητα. Αυτός είναι ο κόσμος στο όνειρό μου, και σε αυτόν τον κόσμο υπάρχουν επίσης κλαμπ και πίστες και υπάρχει κίνηση και χορός, και χορός στη μουσική του «Motus».\nΘεωρείστε ως ένας από τους πρωτοπόρους της dark wave σκηνής. Συμφωνείτε?\nΛένε ότι «μπορείς να αναγνωρίσεις έναν πρωτοπόρο από τα βέλη στην πλάτη του». Συχνά αισθάνομαι έτσι, αν και το πεδίο της δουλειάς μου ήταν πολύ ευρύτερο από το dark wave το οποίο είναι ένα και μοναδικό υπέροχο είδος.\nΠείτε μας παρακαλώ για τη δημιουργία του “Motus”. Γιατί επιλέξατε τούτη τη φορά το αναλογικό συνθεσάιζερ;\nΕίναι το τέλειο εργαλείο για να φτάσεις πολύ κοντά στη σκοτεινή παλλόμενη καρδιά της μουσικής.\nΘα μπορούσατε να μας πείτε για τον παλμό – τις τεχνικές downbeat και upbeat.\nΤο downbeat είναι το πιο σημαντικό, για παράδειγμα στο techno είναι το παν. Αλλά χωρίς το upbeat δεν θα υπήρχε ρυθμός, groove. Κατά την άποψή μου, δεν υπάρχουν πολλά beats, σκαμπανεβάσματα, είναι μάλλον Ένα, Ένα Beat. Είναι σαν την αναπνοή. Θα ήθελα να δημιουργήσω καταστάσεις μέσω των οποίων μπορούμε να διευρύνουμε την κατανόησή μας για τη μουσική, να δημιουργήσουμε συνθήκες στις οποίες οι χαρούμενες στιγμές γίνονται ανεξάρτητες από την απλή μουσική, στην οποία η αρμονία μπορεί να λάμψει δυνατά, ακόμη και πέρα από τις εξελίξεις του τονικής δεσπόζουσας /υποδεσπόζουσας .Το «Motus» είναι μέρος αυτής της εξερεύνησης: να βρείς τον χορό, πέρα από τον ρυθμό και το groove, πέρα, τελικά, απ’ τον ρυθμό. Την δόνηση.Το downbeat συνδέεται με το έδαφος, ένα έδαφος όπως οι πέτρες, όπως τα ορυκτά. Το upbeat συνδέεται με τα όντα που ανεβαίνουν ψηλά, όπως τα χόρτα, τα λουλούδια, τα δέντρα και τα αστέρια.Και για να ενώσω downbeat και upbeat -το πραγματοποιώ μέσα απ’ τον χορό. Οι χορευτές συνδέουν και τα δύο μαζί, το upbeat και το downbeat , τον ουρανό και τη γη. Οι κινήσεις τους είναι αγνές, είναι η καθαρή κίνηση, το φιλί του πνεύματος και της ύλης.\nΓιατί ο τίτλος “Motus“;\nΤο «Motus» είναι -για μένα -κάτι περισσότερο από μουσική που παράγεται με αναλογικούς συνθέτες, είναι μια στάση, μια άποψη, ένας τρόπος που σχετίζεται με τον ήχο και το συναίσθημα που αυτός προκαλεί. Ένας τρόπος ζωής όπου η κίνηση -να κινείσαι και να κινητοποιήσαι -πάνε μαζί, γίνονται ένα. Πρόκειται για δόνηση και συντονισμός, με το δέρμα, την αφή, τις επιφάνειες και το αέριο μέσο ανάμεσα. Το «Motus» είναι λατινικό και έχει περισσότερες από μία έννοιες:\n1. Κίνημα, κίνηση\n2. Προχώρημα, πρόοδος\n3. Λειτουργία, ώθηση, πάθος, διατάραξη, αίσθηση\n4. Πολιτικό κίνημα, αναταραχή, αναστάτωση, εξέγερση, επανάσταση.\nΑυτό που έχω δημιουργήσει με το «Motus» είναι ένα είδος μελλοντικής μουσικής, ή μάλλον, μουσικής που ακούγεται σαν να προέρχεται από το μέλλον. Μας δονεί και μας ζεσταίνει, και είναι κατά κάποιον τρόπο ξένη για εμάς μέχρι να συμφιλιωθούμε μαζί της, είναι μουσική από το μέλλον μας, δεν προβάλλεται, ανανεώνεται -αλλά από ένα μέλλον που έχει δικό του μέλλον -ένα ατελείωτο άνοιγμα η ίδια που γίνεται τόσο ΕΥΡΥ που όλες οι προσδοκίες της μουσικής, της μελωδίας, των μορφών, των μοτίβων είναι πάντα πιο πίσω και ήδη ξεχασμένες. Έτσι μπαίνουμε σε κίνηση. Το «Motus» σημαίνει κίνηση, μεταμόρφωση, πρόοδο, αναταραχή – αυτό είναι το θέμα των τίτλων του άλμπουμ.\nΔιαχωρίζετε τον αυτοσχεδιασμό από τη σύνθεση;\nΕάν ολόκληρο το σύμπαν είναι ένα ενιαίο, καθορισμένο σύστημα -πολλές παρατηρήσεις στη φυσική υποστηρίζουν αυτή τη θεωρία -τότε η διάκριση μεταξύ αυτοσχεδιασμού και σύνθεσης θα ήταν πολύ δύσκολη. Η μουσική είναι μέρος της φυσικής, ασχολείται με τα σώματα και τις δονήσεις, και ως εκ τούτου θα έλεγα, όχι, δεν χρειάζεται να διαχωρίσουμε τον αυτοσχεδιασμό από τη σύνθεση.\nΠιστεύετε ότι το «καθαρό» ηλεκτρικό ρεύμα είναι το μέλλον όλων των μουσικών προϊόντων;\nΠιστεύω ότι το μολυσμένο ρεύμα βρίσκεται στον πυρήνα. Η αγνότητα είναι μια παρέκβαση. Η μουσική, ως πρακτική επικοινωνίας, δεν εξαρτάται πραγματικά από την ηλεκτρική ενέργεια.\nΑισθάνεστε πως συνδέεστε με σχήματα από το παρελθόν όπως οι Nocturnal Emissions, οι Zoviet France και οι Nurse With Wound;\nΑυτοί είναι σπουδαίοι καλλιτέχνες, σημαδιακά συγκροτήματα. Πιθανώς υπάρχουν πολλοί που έχουν επηρεαστεί και εμπνευστεί από την πρακτική τους. Είναι μέρος του πολιτισμού μας.\nΈνα άλμπουμ σας που με εντυπωσίασε ήταν το “Novaya Zemlya”. Δώστε μας μερικές λεπτομέρειες σχετικά με το έργο.\nΜε τη “Novaya Zemlya” δημιούργησα έναν όσο το δυνατόν πιο ανοιχτό και ευρύ χώρο χωρίς να κινδυνεύει να καταρρεύσει. Καμιά ηχητική υποστήριξη ή ορατό πλαίσιο. Υπάρχει μια αίσθηση κενού, γραμμών που έχουν σχεδιαστεί αλλά δεν έχουν ολοκληρωθεί:\nΚαι με τη μουσική της “Novaya Zemlya” δημιουργώ μια πρόσκληση για να βιώσω το περιβάλλον σε αυτόν χώρο.\n"Novaya Zemlya”«Motus»dark wavedownbeatThomas Könerupbeat\n«Το κουαρτέτο του Χάρλεμ», του Τζέιμς Μπόλντουιν


«Για το δίκιο, για την ελευθερία, για τον Παύλο!» | Ημεροδρόμος\nΤο ελληνικό Hip Hop με δεκάδες υπογραφές συγκροτημάτων και καλλιτεχνών για την εισαγγελική πρόταση στη δίκη των ναζί της Χρυσής Αυγής – Κάλεσμα για συγκέντρωση την ημέρα της απόφασης.\n«Τον Σεπτέμβριο του 2013 ο Παύλος Φύσσας – Killah P δολοφονείται από τη ναζιστική οργάνωση Χρυσή Αυγή. Έξι χρόνια μετά, δολοφονείται ξανά. Αυτή τη φορά από την ελληνική δικαιοσύνη και το πολιτικό σύστημα. “Στις 18 του μήνα ο Παύλος κλείνει 75 μήνες νεκρός. Τελικά σήμερα τον ξαναμαχαιρώσατε, αιμορραγεί η πληγή του”», φωνάζει με απελπισία η μάνα του Παύλου, όταν ακούει την πρόταση που καταθέτει η εισαγγελέας στη δίκη της ΧΑ, Αδαμαντία Οικονόμου.\nΕτικέτες: HIP HOP ΔΟΛΟΦΟΝΙΑ ΚΕΙΜΕΝΟ ΝΑΖΙ ΠΑΥΛΟΣ ΦΥΣΣΑΣ ΧΡΥΣΗ ΑΥΓΗ


volleynews - Α2 Ανδρών: Μονομαχία Πανιωνίου-Ροδίων Άθλησις στο Π. Φάληρο\nΗ ομάδα της Ν, Σμύρνης που προέρχεται από διπλό στην Ερυθραία, και έχει τρία σερί εντός έδρας ματς, θέλει μόνο νίκη κόντρα στην ομάδα της Ρόδου που επίσης κατεβαίνει με ηθικό μετά από την νικη κόντρα στον ΟΦΗ, ώστε να έχει βάσιμες ελπίδες κατάκτησης μιας από τις δύο πρώτες θέσεις που δίνουν πρόκριση στον δεύτερο γύρο των πλέι οφ. Στο άλλο ματς ο ΟΦΗ υποδέχεται τον τέταρτο Πανερυθραϊκό.\nΣπουδαίες μονομαχίες εχουμε και στον Α2 υποόμιλο όπου ο ΑΣ Κέρκης αντιμετωπίζει στη Σάμο, την δεύτερη Δραπετσώνα ενώ οι Νέοι Βυρωνα υποδέχονται τον Απόλλωνα που θέλει το τρίποντο για να ελπίζει στην κατάκτηση της δεύτερης θέσης. Μάχες για την αποφυγή του υποβιβασμού έχουμε και για θέσεις 5-8 και 5-7 αντίστοιχα και στους δυο υποομίλους.\nΘέσεις 1-4 - 3η αγωνιστική\n15.30: ΓΣ Πανιώνιος - Ροδίων Άθλησις, Διαιτητές: Φραγκάκης, Μαρκάτης.\n16.00: ΟΦΗ - ΑΣ Πανερυθραϊκός, Διαιτητές: Τραχαλάκη, Γιαννόπουλος.\nΘέσεις 5-8 - 3η αγωνιστική\n16.00: ΑΟ Καλαμάτα 80 - ΣΦΑΜ Φοίβος, Διαιτητές: Τσουμελέας, Καραγιαννόπουλος.\n18.00: ΑΕΠ Ολυμπιάς - ΑΟ Αιγιαλέων, Διαιτητές: Λιναρδάτος, Γεράνιος.\n18.30: ΑΟ Νέοι Βύρωνος - ΓΣ Απόλλων, Διαιτητές: Σταρίδας, Κουρπανίδης.\n19.00: ΑΣ Κέρκης - ΔΑΣ Δραπετσώνας, Διαιτητές: Κουτσούλας, Μούζουλας.\nΘέσεις 5-7 - 3η αγωνιστική\n19.00: ΑΕ Αρμενίων - ΕΑ Πατρών, Διαιτητές: Μενεσλής, Προκοπίο\nΒαθμολογία 2 αγώνες\nΡοδίων Άθλησις 6-2 9β\nΟΦΗ 4-3 7\nΠανιώνιος 3-3 5\nΠανερυθραϊκός 1-6 1\nΚαλαμάτα 80 6-3 9\nΑιγαλέων 4-4 6\nΦοίβος 4-5 4\nΑΕΠ Ολυμπιάς 4-6 3\nΑΣ Κέρκης 6-1 10β\nΔραπετσώνα 5-4 7\nΑπόλλωνας 3-5 4\nΝέοι Βύρωνος 2-6 2\nΕΑΠ 3-2 5β\nΑΕ Αρμενίων 3-1 5\nΚόροιβος 3-1 5\nΑ2 Ανδρών - Β' όμιλος - 22η αγωνιστική\n18.00: ΜΑΣ Νίκη - ΑΣ Άθλος, Διαιτητές: Δαλκιράνης, Σαρακινίδης.\n18.00: ΧΑΝΘ - ΑΜΣ Νέστωρ, Διαιτητές: Μαυρίδης, Δεληκωστίδης.\n18.00: ΣΠΑ Καρδίτσας - ΑΣ Ελπίς, Διαιτητές: Κουτσής, Χλωρός.\n18.00: ΜΓΣ Απόλλων - ΑΟ Σερρών, Διαιτητές: Κυριακόπουλος, Λιοτόπουλος.\n18.30: ΑΕΝ Πανοράματος - ΣΦΚ Πιερικός, Διαιτητές: Σταυριανίδης, Αβραμίδης.\n18.00: Αναγέννηση Άρτας - ΑΣ Μακεδονικός, Διαιτητές: Φλούδας, Σιαδήμος.\nΡεπό ο Πήγασος Πολίχνης.\nΠερισσότερα από την κατηγορία: « ΕΣΠΑΑΑ Β΄Ανδρών: Α.Ο.Πολιτείας - Γ.Σ.Κερατέας και Αγία Παρασκευή - ΑΣΠ Ιωνες στους ημιτελικούς Α2 ανδρών: Μεγάλο διπλό του ΟΦΗ πριν το ντέρμπι με την Ροδίων Άθλησις, σημαντικές νίκες για ΑΣ Κέρκης, Δραπετσώνα »


Survivor: Τι είναι το εξόγκωμα στην κοιλιά της Σόφης Πασχάλη; - radioaetos.com\nSurvivor: Τι είναι το εξόγκωμα στην κοιλιά της Σόφης Πασχάλη;\nHome » Survivor: Τι είναι το εξόγκωμα στην κοιλιά της Σόφης Πασχάλη;\nSurvivor: Τι είναι το εξόγκωμα στην κοιλιά της Σόφης Πασχάλη;2017-03-192017-10-10https://radioaetos.com/wp-content/uploads/2017/11/radio-aetos-700x.pngradioaetos.comhttps://radioaetos.com/wp-content/uploads/2017/03/pasxali.jpg200px200px\nΕκατομμύρια τηλεθεατές του Survivor αναρωτιούνται καθημερινά: «Τι είναι αυτό το εξόγκωμα – σημάδι στην κοιλιά της Σόφης;» – Κάποιοι μάλιστα έχουν αρχίσει τη σεναριολογία για την υγεία της.\nΤίποτα από όσα ακούγονται δεν ισχύει – Η απάντηση είναι απλή: Το σημάδι που έχει η καθηγήτρια γιόγκα είναι προφανώς κάποιας μορφής κήλη.\nΣυγκεκριμένα, η Σόφη Πασχάλη έχει κοιλιακή κήλη, η οποία είναι η πιο συχνή κήλη και συμβαίνει όταν ένα κοιλιακό όργανο ή ένας λιπώδης ιστός εξέχει μέσα από μια αδυνατισμένη περιοχή του κοιλιακού τοιχώματος, με αποτέλεσμα να υπάρχει ένα εξόγκωμα.\nΔεν είναι τίποτα ανησυχητικό, το έχουν πάρα πολλοί άνθρωποι και ιδιαίτερα όσοι ασχολούνται εντατικά με τη γυμναστική!\nΣΟΦΗ ΠΑΣΧΑΛΗ, surviror